3. การประกอบธุรกิจของแต่ละสายผลิตภัณฑ์

1.  ลักษณะการให้บริการ

การประชาสัมพันธ์เป็นการสื่อสารข้อมูลไปยังกลุ่มเป้าหมายเพื่อสร้างภาพลักษณ์และทัศนคติที่ดีต่อองค์กรและผลิตภัณฑ์
ดังนั้น
ธุรกิจที่ปรึกษาด้านการประชาสัมพันธ์จึงเป็นการให้คำแนะนำแก่ลูกค้าเกี่ยวกับการสื่อสารข้อมูลและข่าวสารที่ลูกค้าตั้งใจจะสื่อไปถึงกลุ่มเป้าหมายให้มีประสิทธิภาพมากที่สุด
ด้วยวิธีการนำเสนอข้อมูลโดยตรงให้กับกลุ่มเป้าหมายหรือผ่านสื่อต่างๆ ไม่ว่าจะเป็นสื่อสิ่งพิมพ์ วิทยุ
โทรทัศน์
เพื่อให้สื่อมวลชนถ่ายทอดข้อมูลและข่าวสารนั้นไปยังกลุ่มเป้าหมายอีกทอดหนึ่งอย่างถูกต้องและทันเวลา
หรือแม้แต่การสร้างกระแสให้เกิดการบอกเล่ากันปากต่อปาก
โดยมีวัตถุประสงค์ให้กลุ่มเป้าหมายเกิดความรู้ ความเข้าใจ มีทัศนคติที่ดีต่อองค์กร
ป้องกันและแก้ไขความเข้าใจผิด สนับสนุนนโยบายและการดำเนินงานขององค์กร
และเสริมสร้างความน่าเชื่อถือขององค์กรให้แก่กลุ่มเป้าหมาย
ซึ่งการทำประชาสัมพันธ์จะครอบคลุมการให้บริการเกี่ยวกับ การประชาสัมพันธ์ภาพลักษณ์
ผลิตภัณฑ์และตราสินค้าขององค์กร
การประชาสัมพันธ์เพื่อการเผยแพร่ข้อมูลของบริษัทให้เป็นที่รู้จักและเข้าใจในกลุ่มเป้าหมาย
รวมถึงการประชาสัมพันธ์เพื่อสร้างความเข้าใจอันดีกับสื่อมวลชนและสาธารณชน ทั้งนี้
บริษัทที่ปรึกษาด้านการประชาสัมพันธ์จะให้คำปรึกษาแก่ลูกค้าตั้งแต่การกำหนดขอบเขตของการทำประชาสัมพันธ์
การวางแผนการประชาสัมพันธ์ การกำหนดกลยุทธ์ที่ใช้ในการประชาสัมพันธ์
การจัดกิจกรรมตามแผนงานที่ได้วางไว้
และประสานงานกับสื่อมวลชนในเรื่องการเผยแพร่ข่าวสารและความเคลื่อนไหวขององค์กรไปยังกลุ่มเป้าหมายให้เป็นไปตามวัตถุประสงค์ที่วางไว้

บริษัทเริ่มให้บริการที่ปรึกษาด้านการประชาสัมพันธ์ตั้งแต่ปี 2532
โดยเริ่มให้บริการที่ปรึกษาด้านการประชาสัมพันธ์องค์กรและสื่อสารการตลาดแก่กลุ่มลูกค้าในธุรกิจโทรคมนาคมและสื่อสาร
จนกลายเป็นบริษัทผู้นำทางด้านที่ปรึกษาประชาสัมพันธ์ในธุรกิจโทรคมนาคมและสื่อสาร
จากนั้นบริษัทจึงได้ขยายการให้บริการแก่ลูกค้าในกลุ่มธุรกิจอื่นๆ เช่น หน่วยงานราชการ รัฐวิสาหกิจ
ธุรกิจการเงินและการธนาคาร ธุรกิจยานยนต์ ธุรกิจสินค้าอุปโภคบริโภค ธุรกิจเหล็ก
และธุรกิจอสังหาริมทรัพย์ เป็นต้น

ต่อมาในปี 2544
บริษัทเล็งเห็นถึงโอกาสในการให้บริการแก่บริษัทที่ต้องการจะเข้าจดทะเบียนในตลาดหลักทรัพย์ฯ
ที่มีจำนวนเพิ่มมากขึ้น รวมทั้งความต้องการที่เพิ่มขึ้นของบริษัทที่จะเข้าจดทะเบียนในตลาดหลักทรัพย์ฯ
เหล่านี้ในการประชาสัมพันธ์เผยแพร่ข้อมูล ความเคลื่อนไหว
และกิจกรรมทางธุรกิจเพื่อสร้างความรู้และความเข้าใจ ให้แก่นักลงทุน นักวิเคราะห์ และผู้ถือหุ้น
บริษัทจึงได้ขยายขอบเขตการให้บริการไปในที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์ฯ
ซึ่งต่อมาในปี 2547
บริษัทได้ขยายการให้บริการครอบคลุมกลุ่มลูกค้าที่เป็นบริษัทจดทะเบียนในตลาดหลักทรัพย์ฯ
โดยเป็นการให้บริการเกี่ยวกับที่ปรึกษางานประชาสัมพันธ์เพื่อนักลงทุนซึ่งจะเน้นความต่อเนื่องของการเผยแพร่ข้อมูลข่าวสาร
การสร้างความสัมพันธ์และภาพลักษณ์ที่ดีของบริษัทจดทะเบียนต่อนักลงทุน นักวิเคราะห์ ผู้ถือหุ้น
รวมไปถึงสื่อมวลชนแขนงต่างๆ ที่เกี่ยวข้อง
ทั้งนี้การให้บริการที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์ฯ
และที่ปรึกษางานประชาสัมพันธ์เพื่อนักลงทุนดังกล่าวนอกจากจะต้องใช้พนักงานที่มีความรู้
ความชำนาญและมีประสบการณ์อย่างดีในเรื่องการประชาสัมพันธ์แล้ว ยังจะต้องมีความรู้ด้านการเงิน
การตลาด กฎระเบียบ
และข้อบังคับที่เกี่ยวข้องของสำนักงานคณะกรรมการกำกับหลักทรัพย์และตลาดหลักทรัพย์ (“กลต.”)
และตลาดหลักทรัพย์ฯ เป็นอย่างดีอีกด้วย

นอกจากนี้ บริษัทยังให้บริการอื่นๆ เพื่อสนับสนุนการให้บริการที่ปรึกษาด้านการประชาสัมพันธ์
ไม่ว่าจะเป็นงานสนับสนุนแผนงานประชาสัมพันธ์เชิงยุทธ์เพื่อประชาสัมพันธ์องค์กรหรือเพื่อส่งเสริมการตลาด
งานแถลงข่าว งานซื้อสื่อโฆษณา และงานสื่อมวลชนสัมพันธ์ เป็นต้น

ลักษณะการให้บริการของบริษัทจะแตกต่างกันตามวัตถุประสงค์และความต้องการของลูกค้าซึ่งส่วนใหญ่เป็นบริษัทที่มีฐานะการเงินที่มั่นคง
มีลักษณะธุรกิจที่น่าสนใจและครอบคลุมหลายประเภทธุรกิจ
สำหรับการคิดค่าบริการบริษัทมีทั้งเรียกเก็บค่าบริการเป็นรายเดือนในรูปแบบสัญญาบริการที่มีระยะเวลาประมาณ
3-12 เดือน เพื่อให้การบริการเป็นไปอย่างต่อเนื่องและเกิดประสิทธิภาพสูงสุด
เนื่องจากการประชาสัมพันธ์เป็นงานเชิงกลยุทธ์ที่ต้องกระทำอย่างสม่ำเสมอและติดต่อกันระยะยาว
เพื่อสร้างและตอกย้ำความเข้าใจและสร้างความเชื่อมั่นให้เกิดกับกลุ่มเป้าหมาย
หรือการจัดกิจกรรมเพื่อส่งเสริมแผนประชาสัมพันธ์เชิงยุทธ์
เพื่อสนับสนุนแผนงานประชาสัมพันธ์ที่คณะที่ปรึกษาวางไว้
บริษัทก็จะเรียกเก็บค่าบริการตามลักษณะของงานเป็นชิ้นๆไป ปัจจุบัน
บริษัทมีลูกค้าที่กำลังใช้บริการอยู่มากกว่า 80 ราย
โดยบริษัทจะเน้นการให้บริการแก่ลูกค้าขนาดใหญ่เพิ่มมากขึ้น

เนื่องจากความต้องการที่หลากหลายของลูกค้า
ดังนั้นที่ปรึกษาด้านการประชาสัมพันธ์จึงต้องใช้กลยุทธ์ที่แตกต่างกันไป
เพื่อให้ได้แผนงานประชาสัมพันธ์ที่เหมาะสมกับลูกค้ามากที่สุด
ซึ่งสามารถจำแนกลักษณะจากการให้บริการหลักออกเป็น 3 ประเภท ได้แก่

1.  ที่ปรึกษางานประชาสัมพันธ์องค์กรและสื่อสารการตลาด (Corporate & Marketing
    Communications)

ที่ปรึกษางานประชาสัมพันธ์องค์กรและสื่อสารการตลาดเป็นการให้คำปรึกษาเกี่ยวกับการสื่อสารข้อมูลขององค์กร
ตราสินค้า และผลิตภัณฑ์ไปยังกลุ่มเป้าหมาย
โดยมีวัตถุประสงค์เพื่อสร้างทัศนคติและภาพลักษณ์ที่ดีขององค์กรให้เกิดขึ้นในใจของกลุ่มเป้าหมายและสาธารณะ
ซึ่งบริการที่ปรึกษางานประชาสัมพันธ์องค์กรเป็นการให้คำปรึกษาในเรื่องการประชาสัมพันธ์องค์กรให้เป็นที่รู้จัก
การสร้างมูลค่าเพิ่มให้แก่องค์กร การวางตำแหน่งขององค์กร0 รวมถึงการสร้างตราสินค้า
(Branding) การวางตำแหน่งตราสินค้า (Brand Positioning)
การกำหนดกลยุทธ์และวางแผนการสื่อสารทางการตลาด
การวางแผนกิจกรรมของการออกผลิตภัณฑ์ใหม่
ให้เป็นที่รู้จักแก่กลุ่มเป้าหมายเพื่อกระตุ้นให้เกิดผลทางการขาย ในขณะเดียวกัน
บริษัทยังให้คำปรึกษาในเรื่องการสื่อสารการตลาด (Marketing Communications)
ซึ่งจะเป็นการประชาสัมพันธ์เพื่อส่งเสริมการตลาดให้แก่ผลิตภัณฑ์ของบริษัทลูกค้า
เพื่อให้กลุ่มเป้าหมายเกิดความสนใจ จดจำ
ตลอดจนกระตุ้นความต้องการใช้ผลิตภัณฑ์ของบริษัทลูกค้ามากขึ้น
โดยอาศัยเครื่องมือสื่อสารทางการตลาดทั้งทางตรงและทางอ้อม เช่น
การประชาสัมพันธ์ผ่านสื่อต่างๆ การประชาสัมพันธ์ในรูปของโฆษณาแฝง
การเผยแพร่บทสัมภาษณ์หรือบทความพิเศษ การจัดกิจกรรมต่าง ๆ เป็นต้น

บริษัทในฐานะที่ปรึกษาด้านการประชาสัมพันธ์จะให้บริการตั้งแต่การวางแผน กำหนดกลยุทธ์
และดำเนินการด้านประชาสัมพันธ์เพื่อให้บรรลุวัตถุประสงค์ที่ตกลงกับลูกค้า ทั้งนี้
บริษัทจะต้องศึกษาข้อมูลและลักษณะธุรกิจของลูกค้าอย่างลึกซึ้งเพื่อให้เกิดความเข้าใจในธุรกิจ
สามารถวิเคราะห์กลุ่มลูกค้าเป้าหมาย ค้นหาจุดแข็งและจุดอ่อน
เพื่อนำมากำหนดแผนการประชาสัมพันธ์ได้อย่างถูกต้องและมีประสิทธิภาพ
จากนั้นจึงดำเนินงานตามแผนประชาสัมพันธ์ที่วางไว้
ตลอดจนการติดต่อประสานงานกับสื่อมวลชนแขนงต่างๆ
จนถึงการติดตามผลงานและวัดผลการดำเนินการ

แผนประชาสัมพันธ์จัดทำขึ้นตามลักษณะธุรกิจและความต้องการของลูกค้าแต่ละราย
โดยบริษัทจะคัดเลือกเครื่องมือที่ใช้ในการสื่อสารผ่านสื่อต่างๆ
ให้เหมาะสมกับวัตถุประสงค์ของบริษัทลูกค้า
ซึ่งในสัญญาบริการจะระบุเงื่อนไขและขอบเขตของการให้บริการที่มีการตกลงกันแล้วระหว่างบริษัทกับบริษัทลูกค้า
โครงสร้างของรายได้จะมีทั้งที่เป็นสัญญาบริการที่ปรึกษา ซึ่งบริษัทจะคิดค่าบริการเป็นรายเดือน
และสัญญาบริการในรูปแบบโครงการ
ซึ่งจะเป็นการให้บริการในขอบเขตการทำงานที่ครอบคลุมมากกว่าสัญญาบริการรายเดือน เช่น
การซื้อสื่อประชาสัมพันธ์ การจัดกิจกรรมเกี่ยวกับงานประชาสัมพันธ์อื่นๆ เป็นต้น
ซึ่งบริษัทจะคิดค่าบริการเหมารวมจากขอบเขตของการให้บริการทั้งโครงการ
และกำหนดเงื่อนไขของการชำระเงินตามสัดส่วนของความสำเร็จของการให้บริการหรือชำระเป็นรายเดือน
แล้วแต่จะตกลงกัน อย่างไรก็ตาม
หากบริษัทลูกค้าต้องการจัดกิจกรรมทางการตลาดที่นอกเหนือจากขอบเขตงานประชาสัมพันธ์ที่ระบุไว้ในสัญญาบริการ
บริษัทจะถือเป็นการให้บริการที่ปรึกษาในงานสนับสนุนแผนงานประชาสัมพันธ์เชิงยุทธ์
บริษัทมีทีมงานซึ่งประกอบด้วยพนักงานที่มีประสบการณ์ในกลุ่มธุรกิจต่างๆ
เพื่อให้บริการลูกค้าตามประเภทธุรกิจนั้นๆ
กลุ่มธุรกิจที่บริษัทมีความชำนาญและมีประสบการณ์ในงานประชาสัมพันธ์เป็นอย่างดี ได้แก่
ธุรกิจโทรคมนาคมและสื่อสาร ธุรกิจการเงินและธนาคาร ธุรกิจเหล็ก
และธุรกิจสินค้าอุปโภคและบริโภค เป็นต้น

ตัวอย่างผลงานสำคัญในปัจจุบันของงานที่ปรึกษางานประชาสัมพันธ์องค์กรและสื่อสารการตลาด ได้แก่

+------------------------+--------------+-----------------------------+
| ชื่อผลงาน / ชื่อบริษัท       | ระย          | ลักษณะการให้บริการ             |
|                        | ะเวลาให้บริการ |                             |
+========================+==============+=============================+
| บริษัท ไออาร์พีซี จำกัด      | พย. 49       | งานที่ปรึกษาด้านการประช         |
| (มหาชน)                | -ปัจจุบัน       | าสัมพันธ์เพื่อส่งเสริมภาพลักษณ์องค์กร |
|                        |              | ภายใต้การดูแลตราสินค้าร่วมกับ     |
|                        |              | บริษัท ทีบีดับบลิวเอ (ประเทศไทย)  |
|                        |              | จำกัด                        |
+------------------------+--------------+-----------------------------+
| สมาคมผู้ปร               | สค. 49 -     | งานที่ปรึกษาด้านการประช         |
| ะกอบวิสาหกิจย่านราชประสงค์ | ปัจจุบัน        | าสัมพันธ์เพื่อส่งเสริมภาพลักษณ์องค์กร |
|                        |              | และประชาสัมพันธ์โคร            |
|                        |              | งการโดยรวมสำหรับศูนย์การค้าเกสร |
|                        |              | โรงแรมแกรนด์ไฮแอทเอราวัณ      |
|                        |              | กรุงเทพ ศูนย์การค้าอัมรินทร์พลาซ่า  |
|                        |              | ศูนย์การค้าเซ็นทรัลเวิรล์          |
+------------------------+--------------+-----------------------------+
| บริษัท ลีโอ ทรานสปอร์ต     | กค. 49 -     | งานที่ปรึกษาด้านกา              |
| คอร์ปอเรชั่น จำกัด         | ปัจจุบัน        | รสร้างตราสินค้าและภาพลักษณ์องค์กร |
+------------------------+--------------+-----------------------------+
| Golf Johnnie Walker    | มิย. 49       | งานที่ปรึกษาด                  |
| Classic 2007           | -ปัจจุบัน       | ้านการประชาสัมพันธ์งานสื่อสารการต |
|                        |              | ลาดการจัดการแข่งขันกอลฟ์ระดับโลก |
| บริษัท ดิอาจิโอ โมเอ๊ท      |              | ที่สนามกอลฟ์ Blue Canyon       |
| เฮนเนสซี่ (ประเทศไทย)    |              | จังหวัดภูเก็ต                   |
| จำกัด ชื่อเดิม บริษัท        |              |                             |
| ริชมอนเด้ (บางกอก) จำกัด  |              |                             |
+------------------------+--------------+-----------------------------+
| บริษัท โทนี่ แอนด์ กาย      | พค. 49       | งานที่ปรึกษาด้านการประชา        |
| กรุงเทพ จำกัด            | -ปัจจุบัน       | สัมพันธ์สื่อสารการตลาดสำหรับสถาบัน |
|                        |              | ออกแบบทรงผมชั้นนำจากต่างประเทศ |
+------------------------+--------------+-----------------------------+
| บริษัท                   | ตั้งแต่ปี 2547 - | งานที่ปรึกษาด้านการประชา        |
| สยามฟิวเจอร์ดีเวลอปเม้นท์   | ปัจจุบัน        | สัมพันธ์โครงการพัฒนาอสังหาริมทรัพย์ |
| จำกัด (มหาชน)           |              |                             |
+------------------------+--------------+-----------------------------+
| บริษัท มาสเตอร์การ์ด       | ตั้งแต่ปี 2547 - | งานที่ปรึกษาด้านการประชาสัมพันธ์แ  |
| อินเตอร์เนชั่นแนล จำกัด     | ปัจจุบัน        | ก่ผู้ให้บริการบัตรเครดิตชั้นนำของโลก |
+------------------------+--------------+-----------------------------+
| บริษัท ท่าอากาศยานไทย     | ตั้งแต่ปี 2548 - | งานที่ปรึกษาด้านการประ          |
| จำกัด (มหาชน)           | ปัจจุบัน        | ชาสัมพันธ์ของท่าอากาศยานสุวรรณภูมิ |
+------------------------+--------------+-----------------------------+
| บริษัท ดูเม็กซ์ จำกัด        | พ.ย. 48 -    | ที่ปรึก                        |
|                        | ปัจจุบัน        | ษางานประชาสัมพันธ์สื่อสารการตลาด |
|                        |              | Hi-Q Camp, Dugro Superstar  |
|                        |              | Contest และ เปิดตัวแคมเปญ     |
|                        |              | Better Moms Build Better    |
|                        |              | Kids                        |
+------------------------+--------------+-----------------------------+

ตัวอย่างผลงานสำคัญที่ผ่านมาของงานที่ปรึกษางานประชาสัมพันธ์องค์กรและสื่อสารการตลาด ได้แก่

+-----------------------+--------+------------+-----------------------+
| ชื่อผลงาน / ชื่อบริษัท      | ปีที่ใ    | ระยะเ      | ลักษณะการให้บริการ       |
|                       | ห้บริการ | วลาให้บริการ |                       |
+=======================+========+============+=======================+
| ESPN-Star Sport       | ตั้งแต่ปี  | 8 ปี        | งานที่ปรึก               |
|                       | 2542 - |            | ษาด้านการประชาสัมพันธ์เพื่อ |
|                       | ปัจจุบัน  |            | ส่งเสริมภาพลักษณ์ขององค์กร |
|                       |        |            | และกิจกรรมของ ESPN     |
|                       |        |            | ในประเทศไทย           |
+-----------------------+--------+------------+-----------------------+
| บริษัท สามารถ คอร์ปอเรชั่น | ปี      | 7 ปี        | ง                     |
| จำกัด (มหาชน)          | 254    |            | านที่ปรึกษาด้านการประชาสัม |
|                       | 3-2549 |            | พันธ์เกี่ยวกับภาพลักษณ์องค์กร |
+-----------------------+--------+------------+-----------------------+
| บริษัท ไทยเบฟเวอเรจ     | ปี      | 12 เดือน    | งานที่ปรึก               |
| จำกัด (มหาชน)          | 254    |            | ษาด้านการประชาสัมพันธ์เพื่อ |
|                       | 8-2549 |            | ส่งเสริมภาพลักษณ์ขององค์กร |
+-----------------------+--------+------------+-----------------------+
| ธนาคารแห่งประเทศไทย    | ปี 2549 | 6 เดือน     | ที่ปรึกษ                 |
|                       |        |            | าประชาสัมพันธ์เรื่องการสร้า |
|                       |        |            | งความเข้าใจแก่ประชาชนทั่ว |
|                       |        |            | ไปเกี่ยวกับระบบการรับประก |
|                       |        |            | ันเงินฝากของสถาบันการเงิน |
+-----------------------+--------+------------+-----------------------+
| สำนักงานพัฒน            | ปี 2548 | 1 เดือน     | งานที่ปรึกษาด้านการประ    |
| าวิทยาศาสตร์และเทคโนโลยี |        |            | ชาสัมพันธ์สัปดาห์วิทยาศาสตร์ |
| แห่งชาติ                |        |            |                       |
+-----------------------+--------+------------+-----------------------+
| การไ                  | ปี 2548 | 3 เดือน     | ที่ปรึกษาเพื่อหาข้อตกลงร่วมร |
| ฟฟ้าฝ่ายผลิตแห่งประเทศไทย |        |            | ะหว่างฝ่ายบริหารและสหภาพ |
|                       |        |            | เพื่อการเตรียมพร้อมสำหร   |
|                       |        |            | ับแปลงสภาพเป็นบริษัทมหาชน |
+-----------------------+--------+------------+-----------------------+
| บริษัท แผ่นดินทอง         | ปี 2546 | 3 ปี        | งานที่ปรึกษาด้านการ       |
| พร็อพเพอร์ตี้ ดีเวล        | –      |            | ประชาสัมพันธ์เกี่ยวกับโครงก |
| ลอปเม้นท์ จำกัด (มหาชน)  |        |            | ารที่พักอาศัยใหม่ให้แก่บริษัทใ |
|                       | ปี 2548 |            | นกลุ่มแผ่นดินทองพร็อพเพอร์ตี้ |
+-----------------------+--------+------------+-----------------------+
| โครงการพลังแห่งชีวิต      | ปี 2547 | 4 เดือน     | ที่ปรึกษาด้านการปร        |
| ของมูลนิธิ Arthur De     |        |            | ะชาสัมพันธ์เชิงยุทธ์เพื่อแนะน |
| Moss                  |        |            | ำศาสนาคริสต์ในประเทศไทย |
+-----------------------+--------+------------+-----------------------+
| กระทรวงทรัพย           | ปี 2547 | 3 เดือน     | ท                     |
| ากรธรรมชาติและสิ่งแวดล้อม |        |            | ี่ปรึกษาด้านการประชาสัมพันธ์ |
|                       |        |            | งานปร                 |
|                       |        |            | ะชุมด้านสิ่งแวดล้อมระดับโลก |
|                       |        |            | CITES และ The 3^(rd)  |
|                       |        |            | IUCN World            |
|                       |        |            | Conservation Congress |
+-----------------------+--------+------------+-----------------------+
| บริษัท วีรันดา รีสอร์ท แอนด์ | ปี 2547 | 3 เดือน     | ที่ปรึกษาด้าน             |
| สปา จำกัด              |        |            | การประชาสัมพันธ์เพื่อเปิดตัว |
|                       |        |            | Veranda Hip Hotel &   |
|                       |        |            | Resort                |
+-----------------------+--------+------------+-----------------------+
| ธนาคารแห่งประเทศไทย    | ปี 2547 | 1 เดือน     | ที่ปรึกษาด้านการปร        |
|                       |        |            | ะชาสัมพันธ์และดำเนินกิจกรร |
|                       |        |            | มเพื่อเปิดโรงพิมพ์ธนบัตรใหม่ |
+-----------------------+--------+------------+-----------------------+
| บริษัท ทีโอที จำกัด        | ปี 2546 | 2 ปี        | ที่ปรึกษาด้านการ          |
| (มหาชน) (ชื่อเดิม คือ     | –      |            | ประชาสัมพันธ์เพื่อแปลงสภาพ |
| บริษัท ทศท คอร์ปอเรชั่น    |        |            | องค์กรสู่การเป็นบริษัทมหาชน |
| จำกัด (มหาชน))         | ปี 2547 |            |                       |
+-----------------------+--------+------------+-----------------------+
| ธนาคารอาคารสงเคราะห์   | ปี 2546 | 2 ปี        | ที่ปรึกษาประชาสัมพัน       |
| (ธอส.)                | –      |            | ธ์เพื่อการสร้างภาพลักษณ์ของ |
|                       |        |            | องค์กรให้เป็นที่ยอมรับของลูก |
|                       | ปี 2547 |            | ค้าและผู้บริหารระดับนโยบาย |
|                       |        |            | ปัจจุบัน                 |
|                       |        |            | ธอส.ได้รับการจัดอันดับ     |
|                       |        |            | สูงสุดจากรัฐบาลในด้านความ |
|                       |        |            | มีประสิทธิภาพด้านการจัดการ |
+-----------------------+--------+------------+-----------------------+
| บริษัท พรอคเตอร์ แอนด์    | ปี 2544 | 3 ปี        | ที่ปรึกษาด               |
| แกมเบิล (ประเทศไทย)    | –      |            | ้านการประชาสัมพันธ์เพื่อการ |
| จำกัด                  |        |            | ออกผลิตภัณฑ์ใหม่สำหรับผลิตภ |
|                       | ปี 2546 |            | ัณฑ์ดูแลสุขภาพผมและผิวพรรณ |
+-----------------------+--------+------------+-----------------------+

นอกจากนั้นบริษัทให้บริการจัดงานสนับสนุนแผนงานประชาสัมพันธ์เชิงยุทธ์
เพื่อสนับสนุนแผนงานประชาสัมพันธ์ที่คณะที่ปรึกษาวางไว้ให้มีประสิทธิภาพมากขึ้น
โดยบริษัทให้บริการแก่กลุ่มลูกค้าทั้งที่เป็นลูกค้าจากงานที่ปรึกษาด้านการประชาสัมพันธ์ที่มีความประสงค์ที่จะจัดกิจกรรมสนับสนุนแผนงานประชาสัมพันธ์เพื่อประชาสัมพันธ์องค์กรหรือเพื่อส่งเสริมการตลาดเพิ่มเติมหรือต่อเนื่องจากบริการเดิม
รวมถึงลูกค้าใหม่ที่ต้องการบริการจัดกิจกรรมเพื่อประชาสัมพันธ์หรือส่งเสริมการขายเพียงอย่างเดียว
โดยระยะเวลาของแต่ละงานจะเริ่มตั้งแต่บริษัทและบริษัทลูกค้ากำหนดและตกลงรูปแบบของการจัดกิจกรรมร่วมกัน
และสิ้นสุดเมื่อการจัดกิจกรรมดังกล่าวเสร็จสิ้นลง ทั้งนี้
ลูกค้าจะชำระเงินให้กับบริษัทเมื่อเสร็จสิ้นงานหรือเป็นการชำระตามสัดส่วนของเงื่อนไขที่ระบุไว้ในสัญญา
ทั้งนี้ รูปแบบการชำระเงินของลูกค้าแต่ละรายจะเป็นไปตามที่ตกลงกันในแต่ละงาน

ลักษณะของการให้บริการงานสนับสนุนแผนงานประชาสัมพันธ์เชิงยุทธ์ ได้แก่

1. การจัดกิจกรรม ไม่ว่าจะเป็นการจัดกิจกรรมประชาสัมพันธ์หรือกิจกรรมส่งเสริมการขายต่างๆ
เช่น การเปิดตัวผลิตภัณฑ์ใหม่ การเปิดโรงงาน การจัดประชุมทางวิชาการ การจัดนิทรรศการ
งานแสดงสินค้า การจัดงานวันครบรอบในโอกาสต่างๆ เป็นต้น ทั้งนี้
การจัดกิจกรรมถือเป็นเครื่องมือสื่อสารทางการตลาดอย่างหนึ่งที่เข้าถึงกลุ่มเป้าหมายโดยตรง
และเป็นการเปิดโอกาสให้กลุ่มเป้าหมายได้มีส่วนร่วมในกิจกรรม
ได้รู้จักองค์กรและผลิตภัณฑ์จากประสบการณ์ตรง
รูปแบบของการจัดกิจกรรมแต่ละงานจะมีความแตกต่างกัน
ขึ้นอยู่กับวัตถุประสงค์ของแต่ละกิจกรรมและความต้องการของลูกค้า
โดยบริษัทจะวิเคราะห์ความต้องการของบริษัทลูกค้า จากนั้นจึงวางแผนและกำหนดรูปแบบการจัดงาน
องค์ประกอบของงาน ไม่ว่าจะเป็นการตั้งชื่องาน การกำหนดจุดเด่น (Theme) ของงาน
การคัดเลือกสถานที่ การกำหนดวันจัดงาน การออกแบบและตกแต่งสถานที่ ของชำร่วย
การจัดระบบแสงและเสียง ตลอดจนการประชาสัมพันธ์วัน เวลา สถานที่จัดงานตามสื่อต่าง ๆ
และเชิญสื่อมวลชนและบุคคลที่เกี่ยวข้องให้มาร่วมงาน ซึ่งรวมถึงการซื้อสื่อโฆษณาประชาสัมพันธ์
การจัดส่งข่าวประชาสัมพันธ์เพื่อแจ้งข้อมูลการจัดงานสนับสนุนแผนงานประชาสัมพันธ์เชิงยุทธ์
โดยมีระยะเวลาในการเตรียมงานจนถึงการจัดงานโดยเฉลี่ยประมาณ 1-3 เดือน ทั้งนี้
บริษัทจะวางแผนการจัดงานเพื่อตอบสนองความต้องการของลูกค้าให้ได้มากที่สุดภายใต้งบประมาณที่ลูกค้ากำหนด

ตัวอย่างผลงานสำคัญที่ผ่านมาของงานสนับสนุนแผนงานประชาสัมพันธ์เชิงยุทธ์ ได้แก่

+----------------------+-----------+------------+---------------------+
| ผลงาน                | ช่วงเวลา   | ระยะเ      | ประเภทของการจัดงาน   |
|                      |           | วลาให้บริการ |                     |
+======================+===========+============+=====================+
| งานฉลองสิริราชสมบัติครบ  | พค. – มิย. | 2 เดือน     | ดูแลจ                |
| 60 ปี                 | 2549      |            | ัดการศูนย์สื่อมวลชนเพื่อรับ |
| พ                    |           |            | รองและดูแลสื่อมวลชนกว่า |
| ระบาทสมเด็จพระเจ้าอยู่หัว |           |            | 2 พันรายจากทุกมุมโลก   |
+----------------------+-----------+------------+---------------------+
| หนังสือ ปวงประชามหาปีติ  | พค. – มิย. | 2 เดือน     | หนังสือที่ระลึก          |
| พระร                 | 2549      |            | งานฉลองสิริราชสมบัติครบ |
| าชพิธีฉลองสิริราชสมบัติครบ |           |            | 60 ปี                |
| ๖๐ ปี                 |           |            | เพียงรายเดียวที่ได      |
|                      |           |            | ้รับพระบรมราชานุญาตในก |
|                      |           |            | ารจัดทำคุณภาพระดับเยี่ยม |
|                      |           |            | และภาพท             |
|                      |           |            | ี่ต่างจากที่รวบเล่มอยู่ทั่วไป |
|                      |           |            | โ                   |
|                      |           |            | ดยเน้นการเนื้อหาที่ถูกต้อง |
|                      |           |            | เพื่อเป็นความรู้และ      |
|                      |           |            | เป็นประวัติศาสตร์ที่ถูกต้อง |
+----------------------+-----------+------------+---------------------+
| กล่อง DVD             | พค. – มิย. | 2 เดือน     | จัดทำกล่อง DVD        |
| ชุดปวงประชามหาปีติ      | 2549      |            | เ                   |
|                      |           |            | พื่อประมวลภาพเคลื่อนไหว |
|                      |           |            | จาก                 |
|                      |           |            | งานฉลองสิริราชสมบัติครบ |
|                      |           |            | 60 ปี                |
|                      |           |            | พร                  |
|                      |           |            | ะบาทสมเด็จพระเจ้าอยู่หัว |
+----------------------+-----------+------------+---------------------+
| โครงการ รำลึก 1 ปี     | ธ.ค.      | 8 เดือน     | งานประชาสัม          |
| สึนามิ                 | 2         |            | พันธ์การเปิดศูนย์สื่อมวลชน |
| ของสำ                | 548-ปัจจุบัน |            | วันรำลึก 1 ปี สึนามิ     |
| นักเลขาธิการนายกรัฐมนตรี |           |            |                     |
+----------------------+-----------+------------+---------------------+
| โครงการสายร          | ปี 2549    | 1 เดือน     | กา                  |
| ัดข้อมูลเรารักพระเจ้าอยู่หัว |           |            | รจัดแถลงข่าวประชาสัมพัน |
| ของบริษัท คิงเพาเวอร์    |           |            | ธ์โครงการสายรัดข้อมือทั้ง |
| อินเตอร์เนชั่นแนล จำกัด   |           |            | ๒ โครงการ           |
+----------------------+-----------+------------+---------------------+
| งานทดสอบด            | ปี 2548    | 1 เดือน     |                     |
| ้านเทคนิคสนามบินสุวรรณภูมิ |           |            |                     |
+----------------------+-----------+------------+---------------------+
| โค                   | ปี 2548    | 1 เดือน     | กิจกรรมเพื่อสังคม       |
| รงการ“ภูมิใจความเป็นไทย |           |            | โดย                 |
| ร่วมใจประดับธง” ของ    |           |            | มอบธงชาติไทยให้กับโรงเ |
| บริษัท ไทยเบฟเวอเรจ    |           |            | รียนของรัฐบาลจำนวนกว่า |
| จำกัด (มหาชน)         |           |            | 40,000 แห่งทั่วประเทศ  |
|                      |           |            | เพ                  |
|                      |           |            | ื่อสร้างความรู้สึกให้คนไทย |
|                      |           |            | มีความภูมิใจในแผ่นดินเกิด |
+----------------------+-----------+------------+---------------------+
| งานฉลอง 50 ปี         | ปี 2548    | 1 เดือน     | งานฉลองครบรอบ 50 ปี  |
| ของกลุ่มสามารถ         |           |            | ของกลุ่มสามารถ        |
|                      |           |            | คอร์ปอเรชั่น           |
| คอร์ปอเรชั่น            |           |            |                     |
+----------------------+-----------+------------+---------------------+
| บริษัท แผ่นดินทอง        | ปี 2548    | 1 เดือน     | งานท                |
| พร็อพเพอร์ตี้ ดีเวล       |           |            | ี่ปรึกษาด้านการประชาสัมพ |
| ลอปเม้นท์ จำกัด (มหาชน) |           |            | ันธ์โครงการที่พักอาศัยใหม่ |
|                      |           |            | ให้แก่บริษัทในก         |
|                      |           |            | ลุ่มแผ่นดินทองพร็อพเพอร์ตี้ |
|                      |           |            | เช่น โครงการ The     |
|                      |           |            | Infinity            |
|                      |           |            | ซึ่งเป็นคอนโดมิเนียมระดับ |
|                      |           |            | 6 ดาว และ The       |
|                      |           |            | Ascott Sathorn      |
|                      |           |            | ซึ่งเป็น Service       |
|                      |           |            | Apartment           |
|                      |           |            | ระดับหรูบนถนนสาทร     |
|                      |           |            | เป็นต้น               |
+----------------------+-----------+------------+---------------------+
| งานเปิดตัวโคร          | ปี 2547    | 1 เดือน     | งานเปิดตัวโครง        |
| งการอุทยานเพื่อการเรียนรู้ |           |            | การอุทยานเพื่อการเรียนรู้ |
|                      |           |            | (TK Park)           |
+----------------------+-----------+------------+---------------------+
| งานปร                | ปี 2547    | 1 เดือน     | ง                   |
| ะชุมภาคีอนุสัญญาว่าด้วยการ |           |            | านประชุมระหว่างประเทศ |
| ค้าระหว่างประเทศซึ่งชนิดส |           |            | เป็นเจ้า              |
| ัตว์ป่าและพืชป่าที่ใกล้สูญพันธุ์ |           |            | ภาพโดยกระทรวงทรัพยาก |
| ครั้งที่ 13 (CITES       |           |            | รธรรมชาติและสิ่งแวดล้อม |
| CoP13)               |           |            |                     |
+----------------------+-----------+------------+---------------------+
| การประชุมใหญ่สมัชช      | ปี 2547    | 1 เดือน     | ง                   |
| าการอนุรักษ์สิ่งแวดล้อมโลก |           |            | านประชุมระหว่างประเทศ |
| ครั้งที่ 3 (The Third    |           |            | เป็นเจ้าภาพโดยสหภ     |
| World Conservation   |           |            | าพสากลว่าด้วยการอนุรักษ์ |
| Congress)            |           |            | (IUCN)              |
+----------------------+-----------+------------+---------------------+
| โครงการ Erawan       | ปี 2547    | 1 เดือน     | งานเปิดตัวศูนย์การค้า    |
| Bangkok ของ บริษัท     |           |            | The Erawan Bangkok  |
| อัมรินทร์พลาซ่า จำกัด     |           |            |                     |
| (มหาชน)              |           |            |                     |
+----------------------+-----------+------------+---------------------+
| Customer Airlines    | ปี 2547    | 1 เดือน     | การประชุมสา          |
| Conference 2004      |           |            | ยการบินเพื่อแถลงนโยบาย |
| ของบริษัท การบินไทย     |           |            |                     |
| จำกัด (มหาชน)         |           |            |                     |
+----------------------+-----------+------------+---------------------+

2. การเผยแพร่ข้อมูลข่าวสารผ่านสื่อต่างประเทศ
เป็นการให้บริการเป็นที่ปรึกษาในการกำหนดกลยุทธ์และจัดหาช่องทางการสื่อสารในต่างประเทศให้กับบริษัทลูกค้า
เพื่อทำการเผยแพร่ข้อมูลข่าวสารของลูกค้าไปยังกลุ่มเป้าหมายที่อยู่ในต่างประเทศ
สร้างภาพลักษณ์และทัศนคติที่ดีต่อองค์กร บุคลากร และตราสินค้า
ลูกค้าประเภทนี้มักเป็นองค์กรขนาดใหญ่ ที่มีชื่อเสียงทั้งในประเทศและต่างประเทศ
โดยบริษัทจะให้คำปรึกษาในการเลือกและจัดหาช่องทางการสื่อสารที่เหมาะสมกับบริษัทลูกค้า
รวมถึงลักษณะข้อมูลที่จะทำการเผยแพร่และความต่อเนื่องของการเผยแพร่ข้อมูลดังกล่าว
สำหรับการจัดหาช่องทางการสื่อสารในต่างประเทศ บริษัทจะทำการติดต่อทั้งทางตรงกับสื่อนั้นๆ
หรือผ่านทางบริษัทคู่ค้าในต่างประเทศ
ซึ่งปัจจุบันบริษัทได้ลงนามในสัญญาแต่งตั้งอย่างเป็นทางการจากสำนักข่าวและสถานีโทรทัศน์เครือข่าย
CNBC ให้เป็นผู้แทนในการวางกลยุทธ์ด้านการโฆษณาและประชาสัมพันธ์ในต่างประเทศ
ให้กับองค์กรเอกชนขนาดใหญ่ผ่านเครือข่าย CNBC และเป็นผู้แทนแต่เพียงผู้เดียวในประเทศไทย
สำหรับกลุ่มลูกค้าหน่วยงานภาครัฐและรัฐวิสาหกิจ
ที่มีความสำคัญต่อยุทธศาสตร์การแข่งขันของประเทศไทยในตลาดโลก นอกจากนี้ บริษัทมี Ketchum
และ Fleishman-Hillard ซึ่งเป็นบริษัทที่ให้บริการด้านการประชาสัมพันธ์ชั้นนำของโลก
เป็นพันธมิตรทางธุรกิจ
ซึ่งจะช่วยทำให้บริษัทได้ประโยชน์การจากมีเครือข่ายทางการค้าและช่องทางในการจัดหาสื่อต่างประเทศในการให้บริการเพิ่มขึ้น

  ----------------------------------------------------------------------------------
  ชื่อผลงาน / ชื่อบริษัท          ระยะเวลาให้บริการ   ลักษณะการให้บริการ
  ------------------------- ----------------- --------------------------------------
  งานฉลองสิริราชสมบัติครบ 60 ปี  พค. – มิย. 2548    เผยแผ่พระมหากรุณาธิคุณของ
                                              พระบาทสมเด็จพระเจ้าอยู่หัว ที่ทรงมีต่อประเทศชาติ
                                              และประชาชนชาวไทย
                                              เพื่อให้ชาวต่างประเทศรับทราบ

  บริษัท ท่าอากาศยานไทย จำกัด   ตั้งแต่ปี 2548 -      ประชาสัมพันธ์ถึงความพร้อมของสนามบินสุวรรณภูมิ
  (มหาชน)                   ปัจจุบัน             ในแง่การเป็นศุนย์กลางการบินภูมิภาค
  ----------------------------------------------------------------------------------

3. การออกแบบและผลิตงานด้านกราฟิก
เป็นการให้บริการเพื่อสนับสนุนงานที่ปรึกษาประชาสัมพันธ์หรืองานจัดกิจกรรมให้แก่ลูกค้าของบริษัท
เพื่อให้งานประชาสัมพันธ์หรืองานจัดกิจกรรมสนับสนุนแผนงานประชาสัมพันธ์เชิงยุทธ์มีความสมบูรณ์แบบมากยิ่งขึ้น
ลักษณะของการให้บริการการออกแบบและผลิตงานกราฟิก สามารถแบ่งได้เป็น

-   งานโฆษณาและใบปลิว ไม่ว่าจะเป็นการโฆษณาตัวสินค้าหรือองค์กร การจัดทำจดหมายข่าว
    บทความพิเศษ (Advertorial) โปสเตอร์ หรือข้อมูลต่างๆ
    การออกแบบของชำร่วยหรือของแถม เป็นต้น

-   งานด้านกราฟิกดีไซน์ ได้แก่ การทำลักษณะเฉพาะของบริษัท (Corporate Identity)
    การออกแบบโลโก้ (Logo) อาร์ตเวอร์ค (Artwork) สิ่งพิมพ์ และอื่น ๆ

การให้บริการงานสนับสนุนแผนงานประชาสัมพันธ์เชิงยุทธ์ส่วนใหญ่จัดทำขึ้นเพื่อสนับสนุนงานที่ปรึกษาด้านการประชาสัมพันธ์ให้สามารถตอบสนองความต้องการของลูกค้าได้มากที่สุด
โดยบริษัทมีทีมงานที่ดูแลเกี่ยวกับการจัดกิจกรรมสนับสนุนแผนงานประชาสัมพันธ์เชิงยุทธ์เหล่านี้โดยเฉพาะ
ซึ่งแต่ละคนมีความเชี่ยวชาญและมีประสบการณ์ในด้านนี้มานาน นอกจากนี้
บริษัทมีการจ้างผู้เชี่ยวชาญเฉพาะด้าน
ซึ่งเป็นพันธมิตรทางการค้าในการดำเนินธุรกิจสำหรับบริการบางประเภทที่ต้องใช้อุปกรณ์ที่มีราคาสูง
เช่น การออกแบบและจัดทำฉาก เวที การเช่าอุปกรณ์เกี่ยวกับระบบแสง ระบบเสียง
เช่าอุปกรณ์บางประเภท เป็นต้น
เนื่องจากบริษัทไม่ต้องการแบกรับต้นทุนและค่าใช้จ่ายของอุปกรณ์ต่างๆ
รวมถึงความเสี่ยงจากการล้าสมัยของอุปกรณ์ดังกล่าว
บริษัททำธุรกิจร่วมกับผู้เชี่ยวชาญเฉพาะด้านจำนวนมาก
ซึ่งบริษัทได้สร้างความสัมพันธ์ที่ดีและมีความเชื่อมั่นซึ่งกันและกัน
ทำให้บริษัทสามารถเลือกใช้บริการของผู้เชี่ยวชาญเฉพาะด้าน
ที่มีความเชี่ยวชาญและมีผลงานที่มีคุณภาพตามมาตรฐานที่บริษัทกำหนดได้
เพื่อให้ได้งานที่มีคุณภาพอย่างแท้จริง

2.  ที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์แห่งประเทศไทย

  (IPO Public Relations)

เป็นการเผยแพร่ข้อมูล ข่าวสาร
และความเคลื่อนไหวของบริษัทลูกค้าที่ประสงค์จะเข้าจดทะเบียนในตลาดหลักทรัพย์ฯ
แก่นักลงทุนทั้งที่เป็นนักลงทุนรายย่อย และนักลงทุนสถาบัน ตลอดจนนักวิเคราะห์
เพื่อให้รู้จักและเข้าใจธุรกิจและศักยภาพของบริษัทลูกค้า
ทำให้หลักทรัพย์ของบริษัทลูกค้าเป็นที่รู้จักและน่าสนใจสำหรับการลงทุน
ซึ่งการประชาสัมพันธ์เพื่อการเข้าจดทะเบียนในตลาดหลักทรัพย์ฯ
ถือเป็นการประชาสัมพันธ์ก่อนการเสนอขายหลักทรัพย์ในตลาดหลักทรัพย์ฯ

บริษัทให้บริการที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์ฯ
แก่กลุ่มลูกค้าในหลากหลายธุรกิจที่มีความต้องการที่จะนำหลักทรัพย์เข้าจดทะเบียนในตลาดหลักทรัพย์ฯ
เช่น ธุรกิจสื่อสารและโทรคมนาคม ธุรกิจการเงินและธนาคาร ธุรกิจผลิตเหล็ก
ธุรกิจยานยนต์และชิ้นส่วนรถยนต์ ธุรกิจพลังงาน ธุรกิจขนส่งมวลชนเป็นต้น
บริษัทจะเริ่มเตรียมการประมาณ 3-8
เดือนก่อนที่บริษัทลูกค้าจะนำหลักทรัพย์เข้าซื้อขายในตลาดหลักทรัพย์ฯ
โดยบริษัทจะทำการศึกษาลักษณะธุรกิจ วิเคราะห์จุดแข็งและจุดอ่อน วางตำแหน่งของบริษัทลูกค้า
(Positioning) และสัมภาษณ์ผู้บริหาร เพื่อให้เกิดความเข้าใจในธุรกิจของลูกค้าอย่างแท้จริง
จากนั้นจึงกำหนดกลยุทธ์และวิธีการในการนำเสนอข้อมูลให้กับนักลงทุน นักวิเคราะห์
และสื่อมวลชนที่ให้ความสนใจ ซึ่งจะกำหนดความถี่ในการเสนอข้อมูลเป็นระยะๆ
เพื่อให้ข่าวสารของบริษัทลูกค้าอยู่ในความสนใจของนักลงทุนตลอดเวลา ทั้งนี้
การจัดทำแผนงานประชาสัมพันธ์จะต้องสอดคล้องกับแผนการทำงานของที่ปรึกษาทางการเงิน
ผู้จัดการการจำหน่ายและรับประกันการจำหน่าย และกฎข้อบังคับของกลต. และตลาดหลักทรัพย์ฯ
สำหรับการนำเสนอข้อมูลจะเป็นการให้ข้อมูลผ่านสื่อต่างๆ ไม่ว่าจะเป็นหนังสือพิมพ์ โทรทัศน์ วิทยุ
นิตยสารทางการเงิน
ซึ่งข้อมูลที่นำเสนอในช่วงแรกจะเป็นการแนะนำบริษัทลูกค้าและผู้บริหารให้เป็นที่รู้จัก
จากนั้นจึงนำเสนอผลการดำเนินงาน กลยุทธ์ในการดำเนินธุรกิจ โอกาสในการเติบโตของธุรกิจ
รวมถึงข้อมูลอื่น ๆ ที่มีผลต่อการตัดสินใจซื้อหลักทรัพย์ของนักลงทุน
หรือมีผลต่อมูลค่าหลักทรัพย์ของบริษัทลูกค้า
โดยจะนำเสนอข้อมูลของบริษัทลูกค้าอย่างต่อเนื่องจนกระทั่งหมดอายุสัญญา

เพื่อให้การนำเสนอข้อมูลเป็นไปอย่างมีประสิทธิภาพ บริษัทจะประสานงานกับสื่อมวลชน
โดยเฉพาะสื่อมวลชนกลุ่มการเงิน เพื่อประชาสัมพันธ์ข้อมูลต่างๆ ที่ถูกต้อง จุดเด่นที่สำคัญ
และภาพลักษณ์ที่ดีของบริษัทลูกค้าออกสู่สายตาของนักลงทุน
ซึ่งช่วยทำให้บริษัทลูกค้าอยู่ในความสนใจของผู้รับข่าวสารตลอดเวลา ทั้งนี้
แผนงานประชาสัมพันธ์และการสื่อสารข้อมูลผ่านสื่อต่างๆ
บริษัทจะพิจารณาถึงความเหมาะสมของวิธีการนำเสนอข้อมูล
ความต้องการและความสะดวกของบริษัทลูกค้า ตลอดจนความถูกต้องตามกฎระเบียบต่างๆ
ที่เกี่ยวข้อง เป็นสำคัญ

ลักษณะการทำสัญญา จะเป็นในรูปแบบของสัญญาบริการที่มีอายุสัญญาเฉลี่ยประมาณ 3-12 เดือน ทั้งนี้
หากลูกค้าต้องการจัดกิจกรรมอื่นนอกเหนือจากขอบเขตงานประชาสัมพันธ์ตามที่ระบุไว้ในสัญญาบริการ
เช่น การจัดกิจกรรมในวันแรกของการเริ่มซื้อขายหลักทรัพย์ในตลาดหลักทรัพย์ฯ เป็นต้น
บริษัทจะถือเป็นบริการในส่วนของการสนับสนุนงานประชาสัมพันธ์เชิงยุทธ์

บริษัทมีทีมงานที่มีความเชี่ยวชาญและมีประสบการณ์ในด้านการประชาสัมพันธ์เพื่อการเข้าจดทะเบียนในตลาดหลักทรัพย์ฯ
ประกอบด้วยพนักงานที่มีความรู้ในด้านการเงิน เศรษฐศาสตร์ การตลาด
โดยเฉพาะอย่างยิ่งพนักงานเหล่านั้นจะต้องมีความรู้ในเรื่องกฎ ระเบียบ
ข้อบังคับที่เกี่ยวข้องเป็นอย่างดี เพื่อที่จะให้คำปรึกษาแก่บริษัทลูกค้าได้ถูกต้องและเหมาะสม

ตัวอย่างผลงานสำคัญในปัจจุบันของงานที่ปรึกษาด้านการประชาสัมพันธ์เพื่อการเข้าจดทะเบียนในตลาดหลักทรัพย์ฯ
ได้แก่

  -----------------------------------------------------------------------
  ชื่อผลงาน / ชื่อบริษัท                 ปีที่ให้บริการ          ระยะเวลาให้บริการ
                                                      (เดือน)
  -------------------------------- ------------------ -------------------
  บริษัท รถไฟฟ้ากรุงเทพ จำกัด (มหาชน)   ปี 2548 - 2549      14 เดือน

  บริษัท เอกรัฐวิศวกรรม จำกัด (มหาชน)   ปี 2548 - 2549      12 เดือน

  บริษัท จี สตีล จำกัด (มหาชน)          ปี 2549             5 เดือน
  -----------------------------------------------------------------------

ทั้งนี้ ในปี 2549
ลูกค้าที่ใช้บริการงานที่ปรึกษาด้านการประชาสัมพันธ์เพื่อการเข้าจดทะเบียนในตลาดหลักทรัพย์
ที่ได้เข้าจดทะเบียนในตลาดหลักทรัพย์ฯ และตลาดเอ็ม เอ ไอ มีจำนวน 3 บริษัท
จากบริษัทที่เข้าจดทะเบียนในตลาดหลักทรัพย์ฯ และตลาดเอ็ม เอ ไอ จำนวน 18 บริษัท
แต่บริษัทให้บริการงานที่ปรึกษาด้านการประชาสัมพันธ์เพื่อการเข้าจดทะเบียนในตลาดหลักทรัพย์ฯแก่บริษัทขนาดใหญ่คิดเป็นมูลค่าการระดมทุนทั้งสิ้น
ร้อยละ 72.76 ของมูลค่าการระดมทุนทั้งหมดในปี 2549

ตัวอย่างผลงานสำคัญที่ผ่านมาของงานที่ปรึกษาด้านการประชาสัมพันธ์เพื่อการเข้าจดทะเบียนในตลาดหลักทรัพย์ฯ
ได้แก่

  -----------------------------------------------------------------------
  ชื่อผลงาน / ชื่อบริษัท                 ปีที่ให้บริการ          ระยะเวลาให้บริการ
                                                      (เดือน)
  -------------------------------- ------------------ -------------------
  บริษัท เพิ่มสินสตีลเวิคส์ จำกัด (มหาชน)   ปี 2548             12 เดือน

  บริษัท ไทยสตีลเคเบิล จำกัด (มหาชน)    ปี 2548             8 เดือน

  บริษัท แอล พี เอ็น เพลทมิล จำกัด       ปี 2548             12 เดือน
  (มหาชน)                                             

  บริษัท เอเวอร์แลนด์ จำกัด (มหาชน)     ปี 2548             6 เดือน

  บริษัท แอสคอน คอนสตรัคชั่นส์ จำกัด      ปี 2548             6 เดือน
  (มหาชน)                                             

  บริษัท ทีดับบลิวแซด คอร์ปอเรชั่น จำกัด    ปี 2548             4 เดือน
  (มหาชน)                                             

  บริษัท ไพลอน จำกัด (มหาชน)          ปี 2548             3 เดือน

  บริษัท เอแคป แอ๊ดไวเซอรี่ จำกัด        ปี 2548             12 เดือน
  (มหาชน)                                             

  บริษัท ค้าเหล็กไทย จำกัด (มหาชน)      ปี 2547             12 เดือน

  บริษัท แปซิฟิกไพพ์ จำกัด (มหาชน)       ปี 2547             6 เดือน

  บริษัท น้ำตาลขอนแก่น จำกัด (มหาชน)    ปี 2547             5 เดือน

  บริษัท โออิชิ กรุ๊ป จำกัด (มหาชน)       ปี 2547             3 เดือน

  บริษัท เอเซีย เมทัล จำกัด (มหาชน)     ปี 2547             2 เดือน

  บริษัท เอเชียน อินซูเลเตอร์ จำกัด       ปี 2547             1 เดือน
  (มหาชน)                                             

  บริษัท ยูนิคแก๊ส แอนด์ ปิโตรเคมิคัลส์ จำกัด ปี 2547             12 เดือน
  (มหาชน)                                             

  บริษัท อุตสาหกรรมแก๊สสยาม จำกัด       ปี 2547             12 เดือน
  (มหาชน)                                             

  บริษัท แม็ทชิ่ง สตูดิโอ จำกัด (มหาชน)    ปี 2546             6 เดือน

  บริษัท สยามฟิวเจอร์ดีเวลอปเมนท์ จำกัด   ปี 2545             6 เดือน
  (มหาชน)                                             

  บริษัท อิออน ธนสินทรัพย์ (ไทยแลนด์)     ปี 2544             6 เดือน
  จำกัด (มหาชน)                                        
  -----------------------------------------------------------------------

3.  ที่ปรึกษางานประชาสัมพันธ์เพื่อนักลงทุน (Investor Relations)

ที่ปรึกษางานประชาสัมพันธ์เพื่อนักลงทุนถือเป็นการประชาสัมพันธ์ภายหลังการเสนอขายหลักทรัพย์ในตลาดหลักทรัพย์ซึ่งเป็นการประชาสัมพันธ์ข้อมูลที่สำคัญของบริษัทจดทะเบียนให้แก่ผู้ถือหุ้น
นักลงทุน นักวิเคราะห์ และสื่อมวลชนทราบ
โดยมีวัตถุประสงค์เพื่อเผยแพร่ข้อมูลข่าวสารของบริษัทอย่างต่อเนื่อง
เพื่อให้ผู้ที่ต้องการใช้ข้อมูลได้รับข้อมูลที่ถูกต้อง ครบถ้วน ทันเวลา
รวมทั้งเป็นการสร้างความสัมพันธ์และภาพลักษณ์ที่ดีให้แก่บริษัทจดทะเบียน ดังนั้น
งานที่ปรึกษาประชาสัมพันธ์เพื่อนักลงทุนจึงถือเป็นเครื่องมือสำคัญที่บริษัทจดทะเบียนในตลาดหลักทรัพย์ฯ
ใช้เพื่อสื่อสารข้อมูลที่แท้จริงขององค์กรจากผู้บริหารไปยังกลุ่มเป้าหมาย
ซึ่งจะทำให้เกิดความน่าเชื่อถือและสร้างมูลค่าเพิ่มให้กับองค์กรได้
โดยจะสะท้อนให้เห็นอยู่ในมูลค่าหลักทรัพย์ของบริษัทจดทะเบียน

บริษัทให้บริการที่ปรึกษางานประชาสัมพันธ์เพื่อนักลงทุนแก่กลุ่มลูกค้าที่เป็นบริษัทจดทะเบียนที่ไม่มีการจัดตั้งหน่วยงานนักลงทุนสัมพันธ์ของตนเอง
และกลุ่มลูกค้าที่ใช้บริการต่อเนื่องจากที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์ฯ
โดยจะให้บริการในรูปแบบของสัญญาบริการ ระยะเวลาประมาณ 3-12
เดือนและชำระค่าบริการเป็นรายเดือน ซึ่งขอบเขตการให้บริการมีดังต่อไปนี้

-   ให้คำปรึกษาและกำหนดนโยบายนักลงทุนสัมพันธ์ให้กับบริษัทลูกค้า
    พร้อมทั้งแนะนำกลยุทธ์การสื่อสารกับนักลงทุนและผู้สื่อข่าว
    เพื่อให้สามารถส่งข่าวสารให้แก่นักลงทุนอย่างถูกต้องและมีประสิทธิภาพ

-   เผยแพร่ข้อมูลที่สำคัญต่างๆ ของบริษัทลูกค้า เช่น ข้อมูลผลการดำเนินงาน
    ข้อมูลที่อาจมีผลต่อราคาของหลักทรัพย์ งบการเงิน รายงานประจำปี เป็นต้น
    โดยผ่านทางสื่อต่างๆ

-   จัดประชุมนักวิเคราะห์หลักทรัพย์และนักลงทุน เพื่อชี้แจงผลการดำเนินงานหรือเหตุการณ์สำคัญ
    โดยบริษัทมีหน้าที่ประสานงานกับบริษัทลูกค้าเพื่อจัดเตรียมข้อมูลที่จะนำเสนอ จัดเตรียมสถานที่
    นัดหมายนักวิเคราะห์หรือสื่อมวลชนเพื่อเชิญมาร่วมงาน

-   การจัดกิจกรรมเพื่อสนับสนุนการเผยแพร่ข้อมูลของบริษัท (Road Show)
    เพื่อกระตุ้นความสนใจของนักลงทุนที่มีต่อหลักทรัพย์ของบริษัทลูกค้า
    รวมทั้งเป็นการสนับสนุนให้ผู้บริหารของบริษัทลูกค้าได้เสนอกลยุทธ์ในการดำเนินธุรกิจ วิสัยทัศน์
    และโอกาสในการเติบโตของธุรกิจให้แก่นักลงทุนได้ทราบ
    เพื่อทำให้นักลงทุนเกิดความเข้าใจและเกิดความมั่นใจในระยะยาว

-   ประสานงานกับนักวิเคราะห์หลักทรัพย์ ผู้จัดการกองทุน นักลงทุน
    เพื่อนำเสนอข้อมูลและข่าวสารที่ถูกต้อง รวดเร็ว และทันเวลา

-   ประสานงานกับสื่อมวลชนในการเผยแพร่ข้อมูลของบริษัท โดยวิธีการแจกข่าว
    จัดสัมภาษณ์ผู้บริหาร จัดแถลงข่าว รวมถึงการสร้างความสัมพันธ์ที่ดีกับสื่อมวลชนแขนงต่าง ๆ

-   ประสานงานกับที่ปรึกษาทางการเงิน
    เพื่อนำเสนอข้อมูลที่ถูกต้องและเพียงพอกับการตัดสินใจของนักลงทุน

  บริษัทมีทีมงานที่มีความชำนาญด้านที่ปรึกษางานประชาสัมพันธ์เพื่อนักลงทุนไว้คอยให้บริการ
  ซึ่งพนักงานดังกล่าวจะต้องมีประสบการณ์และมีความเชี่ยวชาญทางด้านการประชาสัมพันธ์และด้านการเงินเป็นอย่างดี
  โดยเฉพาะอย่างยิ่งจะต้องมีความรู้ในเรื่องกฎระเบียบต่าง ๆ
  ที่เกี่ยวข้องกับบริษัทจดทะเบียนเป็นอย่างดี

ตัวอย่างผลงานสำคัญในปัจจุบันของงานที่ปรึกษาด้านการประชาสัมพันธ์เพื่อนักลงทุน ได้แก่

  -----------------------------------------------------------------------
  ชื่อผลงาน / ชื่อบริษัท                            ช่วงเวลาให้บริการ
  ------------------------------------------- ---------------------------
  บริษัท มีเดีย ออฟ มีเดียส์ จำกัด (มหาชน)            ตั้งแต่ปี 2548 - ปัจจุบัน

  บริษัท ไทยสตีลเคเบิล จำกัด (มหาชน)               ตั้งแต่ปี 2548 - ปัจจุบัน

  บริษัท ไทยสโตเรจ แบตเตอร์รี่ จำกัด (มหาชน)        ตั้งแต่ปี 2546 - ปัจจุบัน
  -----------------------------------------------------------------------

ตัวอย่างผลงานสำคัญที่ผ่านมาของงานที่ปรึกษาด้านการประชาสัมพันธ์เพื่อนักลงทุน ได้แก่

  -----------------------------------------------------------------------
  ชื่อผลงาน / ชื่อบริษัท                            ช่วงเวลาให้บริการ
  ------------------------------------------- ---------------------------
  บริษัท ยูนิคแก๊ส แอนด์ ปิโตรเคมิคัลส์ จำกัด (มหาชน)    ตั้งแต่ปี 2548 - 2549

  บริษัท อุตสาหกรรมแก๊สสยาม จำกัด (มหาชน)          ตั้งแต่ปี 2548 - 2549

  บริษัท ฐิติกร จำกัด (มหาชน)                      ตั้งแต่ปี 2548 - 2549

  บริษัท โออิชิ กรุ๊ป จำกัด (มหาชน)                  ตั้งแต่ปี 2547 – 2550

  บริษัท แกรนด์ แอสเสท ดีเวลลอปเมนท์ จำกัด (มหาชน)  ตั้งแต่ปี 2547 – 2549
  -----------------------------------------------------------------------

การให้บริการที่ปรึกษาด้านการประชาสัมพันธ์ของบริษัทตามประเภทของการบริการทั้ง 3
ประเภทข้างต้น ได้ครอบคลุมถึงบริการอื่นๆ
เพื่อสนับสนุนให้การบริการด้านงานที่ปรึกษาด้านการประชาสัมพันธ์ของบริษัทเป็นไปอย่างสมบูรณ์แบบมากขึ้น
ซึ่งบริการอื่น ๆ เหล่านี้เป็นบริการเสริมอยู่ในบริการหลักทั้ง 3 ประเภท
ที่บริษัทดูแลรับผิดชอบให้แก่บริษัทลูกค้า ได้แก่

-   การบริหารประเด็นและการสื่อสารในภาวะวิกฤต (Issues and Crisis Management)
    เป็นงานให้คำปรึกษาแก่ลูกค้าเมื่อต้องเผชิญกับประเด็นที่เป็นที่จับตาของสังคมหรือกลุ่มเป้าหมาย
    หรือเมื่อเกิดภาพพจน์ในทางลบกับบริษัทลูกค้า
    ซึ่งอาจทำให้เกิดความเข้าใจผิดในภาพลักษณ์ขององค์กร
    จึงทำให้งานให้คำปรึกษาด้านการบริหารประเด็นและการสื่อสารในภาวะวิกฤตเกิดขึ้น
    เป้าหมายของการบริหารประเด็นและการสื่อสารในภาวะวิกฤต คือ
    การสร้างความเข้าใจและสร้างทัศนคติในแง่บวกของบริษัทลูกค้าให้แก่สาธารณชนหรือกลุ่มเป้าหมาย
    ซึ่งบริษัทจะประเมินสถานการณ์ที่เกิดขึ้นร่วมกับบริษัทลูกค้าและให้คำปรึกษาในการแก้ไขหรือลดผลกระทบที่เกิดขึ้นจากประเด็นหรือวิกฤตดังกล่าว
    กำหนดกลยุทธ์ในการสื่อสารข้อมูลทั้งการสื่อสารโดยตรงกับผู้มีส่วนเกี่ยวข้องและนำเสนอข้อมูลผ่านสื่อมวลชน
    รวมถึงการจัดทำประชาสัมพันธ์เผยแพร่ตามสื่อต่างๆ
    เพื่อให้ข้อมูลที่เหมาะสมและถูกต้องได้เปิดเผยสู่สาธารณะในเวลาที่เหมาะสมที่สุด
    และสามารถแก้ไขหรือลดผลกระทบที่เกิดจากประเด็นหรือวิกฤตนั้นๆ ได้

-   การประชาสัมพันธ์เพื่อการควบรวมกิจการ (M&A Communications)
    เป็นงานให้คำปรึกษาในการวางยุทธศาสตร์ด้านการประชาสัมพันธ์
    โดยมีวัตถุประสงค์เพื่อสนับสนุนการผนวกและ/หรือการควบรวมกิจการ
    เพื่อป้องกันความเสี่ยงหรือความเสียหายที่อาจเกิดจากการสื่อสารในหมู่ผู้มีส่วนได้ส่วนเสีย
    รวมทั้งเพื่อให้เกิดความราบรื่นในการดำเนินการ

-   การประชาสัมพันธ์เพื่อการแปลงสภาพองค์กร (Corporatization)
    เป็นการให้คำปรึกษาเพื่อวางยุทธศาสตร์และกลวิธีตลอดจน
    การดำเนินการเพื่อให้การปรับเปลี่ยนโครงสร้างการบริหารของรัฐวิสาหกิจไปเป็นบริษัทมหาชน
    ให้เป็นไปอย่างราบรื่นตามนโยบายของรัฐบาล

-   รัฐกิจสัมพันธ์ (Public Affairs)
    เป็นการให้คำปรึกษาแก่วิสาหกิจขนาดใหญ่ของต่างประเทศ
    ในการที่จะเข้ามาประกอบกิจการในประเทศไทยที่จำเป็นจะต้องติดต่อประสานกับภาครัฐบาล

-   มวลชนสัมพันธ์ (Community Relations/Corporate Social Responsibility)
    เป็นการให้คำปรึกษาและวางแผนในการทำกิจกรรมเพื่อสังคมของวิสาหกิจขนาดใหญ่

-   สื่อมวลชนสัมพันธ์ (Media Relations)
    เป็นการให้คำปรึกษาและกำหนดกลยุทธ์เพื่อให้บริษัทลูกค้าสร้างและพัฒนา
    สัมพันธภาพอันดีและเกิดความคุ้นเคยกับสื่อมวลชน
    เพื่อให้สื่อมวลชนเกิดทัศนคติในแง่บวกและมีภาพลักษณ์ที่ดีต่อบริษัทลูกค้า
    โดยมุ่งหวังที่จะให้สื่อมวลชนเป็นสื่อกลางในการเผยแพร่หรือกระจายข้อมูลข่าวสารของบริษัทลูกค้าต่อสาธารณะ
    โดยการจัดกิจกรรมร่วมกับสื่อมวลชน เช่น การรับประทานอาหารร่วมกัน
    การจัดงานขอบคุณสื่อมวลชน เป็นต้น นอกจากนี้
    บริษัทยังจัดฝึกอบรมแก่บริษัทลูกค้าเพื่อพัฒนาความรู้ความเข้าใจเกี่ยวกับสื่อมวลชน
    และพัฒนาทักษะการให้ข้อมูลและให้สัมภาษณ์แก่สื่อมวลชน
    ซึ่งจะช่วยให้การสื่อสารระหว่างลูกค้ากับสื่อมวลชนเป็นไปอย่างมีประสิทธิภาพมากขึ้น

-   การรวบรวมและจัดเก็บข่าวสาร (News Monitoring and Clipping)
    เป็นการให้บริการเก็บรวบรวมและจัดเก็บข่าวสารของบริษัทลูกค้า คู่แข่ง
    ความเคลื่อนไหวของอุตสาหกรรม และปัจจัยต่าง ๆ
    ที่อาจส่งผลกระทบต่อการดำเนินธุรกิจของบริษัทจากสื่อสิ่งพิมพ์ให้กับลูกค้า

3.2 การตลาดและภาวะการแข่งขัน

1.  การตลาดและกลยุทธ์การแข่งขัน

การที่บริษัทก่อตั้งและทำธุรกิจด้านการประชาสัมพันธ์มากว่า 18 ปี มีผลงานที่น่าพอใจ
ประกอบกับการมีพนักงานที่มีประสบการณ์ในด้านประชาสัมพันธ์มานาน
ทำให้บริษัทเป็นที่รู้จักและก้าวขึ้นเป็นบริษัทที่ปรึกษาด้านการประชาสัมพันธ์ระดับแนวหน้าของประเทศ
ลูกค้ามีความเชื่อมั่นในชื่อเสียงของบริษัทและคุณภาพของงาน
ดังนั้นบริษัทจึงมีความมุ่งมั่นที่จะรักษาคุณภาพและบริการที่ดีให้ได้ตลอดไป
ในขณะเดียวกันก็จะขยายการให้บริการให้ครอบคลุมลูกค้าในหลายประเภทธุรกิจและสามารถให้บริการที่หลากหลายและครบวงจรสำหรับงานประชาสัมพันธ์แก่ลูกค้าเหล่านี้ได้
โดยบริษัทมีนโยบายการตลาดและกลยุทธ์การแข่งขันหลักดังต่อไปนี้

1.  การให้บริการที่ปรึกษางานประชาสัมพันธ์ที่ครอบคลุมลักษณะงานที่หลากหลาย

บริษัทให้บริการคำปรึกษาด้านการประชาสัมพันธ์แก่ลูกค้า โดยครอบคลุมลักษณะงานที่หลากหลาย
ไม่ว่าจะเป็นที่ปรึกษางานประชาสัมพันธ์องค์กรและสื่อสารการตลาด
ที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์ฯ
ที่ปรึกษางานประชาสัมพันธ์เพื่อนักลงทุน
การมีบริการที่ปรึกษางานประชาสัมพันธ์ที่ครอบคลุมลักษณะงานที่หลากหลาย
นอกจากจะช่วยอำนวยความสะดวกและสามารถตอบสนองความต้องการของลูกค้าได้แล้ว
ยังทำให้แผนงานด้านการประชาสัมพันธ์ของบริษัทสามารถดำเนินไปได้อย่างมีประสิทธิภาพสูงสุด
ช่วยให้การทำงานมีความสอดคล้องกันและเป็นไปตามงบประมาณและเวลาที่ลูกค้ากำหนดไว้
นอกจากนี้
บริษัทยังให้บริการงานสนับสนุนแผนงานประชาสัมพันธ์เชิงยุทธ์และการเผยแพร่ข้อมูลข่าวสารผ่านสื่อต่างประเทศ
ซึ่งจะช่วยส่งเสริมให้การให้บริการงานที่ปรึกษาด้านการประชาสัมพันธ์ของบริษัทเป็นไปอย่างมีประสิทธิภาพมากขึ้น

นอกเหนือจากงานบริการหลักแล้ว บริษัทยังให้บริการอื่นๆ
ครอบคลุมงานที่ปรึกษาด้านการบริหารประเด็นและการสื่อสารในภาวะวิกฤต (Issues and
Crisis Management) การประชาสัมพันธ์เพื่อการแปลงสภาพองค์กร (Corporatization)
การประชาสัมพันธ์เพื่อการควบรวมกิจการ (M&A Communications) สื่อมวลชนสัมพันธ์ (Media
Relations) มวลชนสัมพันธ์ (Community Relations) และ งานรัฐกิจสัมพันธ์ (Public
Affairs)
ซึ่งเป็นบริการสนับสนุนการให้บริการหลักของบริษัทให้สามารถตอบสนองความต้องการของลูกค้าให้มากที่สุด

  2. การคิดค้นบริการใหม่ๆ เพื่อตอบสนองความต้องการของลูกค้าและขยายฐานลูกค้าของบริษัท

บริษัทได้พยายามมองหาช่องทางในการให้บริการ
โดยขยายลักษณะการให้บริการไปในบริการที่แตกต่างจากคู่แข่งขัน
เพื่อสนองตอบต่อความต้องการของบริษัทลูกค้า
ที่ผ่านมาบริษัทถือได้ว่าเป็นผู้บุกเบิกสำหรับบริการที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์ฯ
และที่ปรึกษางานประชาสัมพันธ์เพื่อนักลงทุน
ซึ่งเป็นการสร้างโอกาสในการให้บริการใหม่และเสริมสร้างให้บริษัทเป็นผู้เชี่ยวชาญเฉพาะด้านในการให้บริการที่ปรึกษางานประชาสัมพันธ์ดังกล่าว
ดังนั้น บริษัทจึงได้พยายามคิดค้นบริการใหม่ๆ อย่างต่อเนื่อง
เพื่อเป็นการเปิดตลาดการให้บริการในขณะที่ยังไม่มีผู้ให้บริการรายอื่นเข้ามา
นำไปสู่โอกาสในการสร้างรายได้ให้แก่บริษัทและช่วยให้บริษัทมีฐานลูกค้าที่กว้างขึ้น
บริษัทมีเป้าหมายที่จะบุกเบิกงานที่ปรึกษาประชาสัมพันธ์ผ่านสื่อในต่างประเทศ
ซึ่งเป็นการกำหนดกลยุทธ์และจัดหาช่องทางการสื่อสารในต่างประเทศให้กับลูกค้า
โดยมีวัตถุประสงค์เพื่อทำให้บริษัทลูกค้าเป็นที่รู้จักในต่างประเทศและมีภาพลักษณ์ที่ดี ปัจจุบัน
บริษัทได้ลงนามในสัญญาแต่งตั้งอย่างเป็นทางการจากสำนักข่าวและสถานีโทรทัศน์เครือข่าย CNBC
ให้เป็นผู้แทนในการวางกลยุทธ์ด้านการโฆษณาและประชาสัมพันธ์ในต่างประเทศ
ให้กับองค์กรเอกชนขนาดใหญ่ผ่านเครือข่าย CNBC และเป็นผู้แทนแต่เพียงผู้เดียวในประเทศไทย
สำหรับกลุ่มลูกค้าหน่วยงานภาครัฐและรัฐวิสาหกิจ
ที่มีความสำคัญต่อยุทธศาสตร์การแข่งขันของประเทศไทยในตลาดโลก
นอกจากนี้ยังมีสถานีโทรทัศน์เครือข่าย National Geographic
รายการโทรทัศน์ของตลาดหลักทรัพย์แห่งประเทศไทย และสถานีโทรทัศน์อีกหลายแห่งของประเทศ
เพื่อร่วมกันพัฒนาธุรกิจและสื่อในด้านการประชาสัมพันธ์

นอกจากนี้ บริษัทยังมีกลยุทธ์ที่จะขยายฐานลูกค้าเพิ่มขึ้น
โดยขยายการให้บริการไปยังกลุ่มลูกค้าที่เป็นหน่วยงานราชการ รัฐวิสาหกิจ และวิสาหกิจขนาดใหญ่
เนื่องจากหน่วยงานดังกล่าวให้ความสำคัญกับการประชาสัมพันธ์มากขึ้น
ซึ่งเป็นผลจากการที่รัฐบาลมีนโยบายในการสร้างภาพลักษณ์ขององค์กรและประชาสัมพันธ์โครงการต่อเนื่องต่างๆ
ของรัฐบาล การแถลงผลงานของหน่วยงานต่างๆ ให้แก่ประชาชนทราบ
รวมถึงการให้ความสำคัญต่อความรับผิดชอบต่อสังคม
ทำให้มีการจัดสรรงบประมาณเพื่อใช้ในการประชาสัมพันธ์มากขึ้นตามไปด้วย
จึงถือเป็นโอกาสในการขยายฐานลูกค้าและขยายขอบข่ายการให้บริการที่กว้างขึ้น

3.  การสร้างสรรค์ผลงานที่มีความโดดเด่นและแตกต่างจากคู่แข่งขัน

การที่ผู้ให้บริการที่ปรึกษางานประชาสัมพันธ์มีจำนวนมาก ทำให้เกิดการแข่งขันกันสูง
บริษัทจึงมีนโยบายในการเสนอผลงานที่มีความโดดเด่น น่าสนใจ แตกต่างจากคู่แข่งขัน
และนำเสนอผลงานที่มีคุณภาพสูงกว่าความคาดหวังของลูกค้า
เพื่อดึงดูดความสนใจของกลุ่มเป้าหมายและสร้างความพึงพอใจสูงสุด
ซึ่งการที่บริษัทมีความเข้าใจอย่างถ่องแท้ในงานที่ปรึกษาประชาสัมพันธ์และมีความเชี่ยวชาญในธุรกิจต่างๆ
ทำให้การสร้างสรรค์ผลงานไม่เพียงแต่ตอบสนองความต้องการและวัตถุประสงค์ของลูกค้าแล้ว
ยังตอบสนองในแง่ของการประชาสัมพันธ์ให้กับองค์กรและผลิตภัณฑ์ของลูกค้าได้เป็นอย่างดีด้วย
ที่ผ่านมา
บริษัทมีการสร้างสรรค์ผลงานที่แสดงถึงความคิดสร้างสรรค์ที่สร้างความแตกต่างจากคู่แข่งขันและได้รับการกล่าวขวัญจากสาธารณะ
โดยผลงานจะมีจุดเด่นที่ชัดเจนและสร้างชื่อเสียงให้กับบริษัท เช่น

-   ศูนย์สื่อมวลชนในงานฉลองสิริราชสมบัติครบ 60 ปี เป็นงานที่สำคัญที่สุดในปีที่ผ่านมา
    และอาจจะเรียกได้ว่าเป็นงานที่ยิ่งใหญ่ที่สุดในชีวิตของทีมงาน 124
    ซึ่งได้รับมอบหมายให้ดูแลจัดการศูนย์สื่อมวลชนเพื่อรับรองและดูแลสื่อมวลชนกว่า 2
    พันรายจากทุกมุมโลก บริษัทฯ จึงได้สร้างความเข้าใจกับสื่อมวลชนทั้งในและต่างประเทศ
    เนื่องจากงานพระราชพิธีที่เกิดขึ้นตลอดช่วงเวลานั้น มีข้อจำกัดในด้านสถานที่ ความปลอดภัย
    และจัดตั้งและบริการศูนย์ภาพ ที่จะรวบรวมภาพอันสวยงามจากมืออาชีพกว่า 50 คน
    เพื่อนำมาคัดเลือกอย่างระมัดระวัง ก่อนที่จะเผยแพร่ให้กับสื่อมวลชน
    หรือการอัพโหลดขึ้นเว็บไซต์
    ประสานงานกับหน่วยงานของรัฐเพื่อตรวจเช็คสื่อมวลชนอย่างเข้มงวดตั้งแต่การเช็คประวัติสื่อมวลชนจนไปถึงการนำเครื่องตรวจจับโลหะมาสแกนสื่อมวลชนและสัมภาระทุกชิ้น

-   บริษัทฯ เป็นเพียงรายเดียวที่ได้รับพระบรมราชานุญาตในการจัดทำหนังสือรวมภาพ
    “ปวงประชามหาปีติ พระราชพิธีฉลองสิริราชสมบัติครบ 60ปี”
    เพื่อรวบรวมภาพประทับใจที่เกิดขึ้นในช่วงระยะเวลาที่เป็นมหามิ่งมงคลสำหรับชาวไทยทุกคน
    เพื่อเป็นที่ระลึกสำหรับผู้ที่ต้องการเก็บภาพประวัติศาสตร์ไว้เป็นหน้าหนึ่งของความทรงจำ
    โดยหนังสือภาพดังกล่าวจะเน้นคุณภาพระดับเยี่ยม และภาพที่ต่างจากที่รวมเล่มอยู่ทั่วไป
    โดยเน้นเนื้อหาที่ถูกต้อง
    เพื่อเป็นความรู้และเป็นประวัติศาสตร์ที่ถูกต้องสามารถนำไปอ้างอิงได้ต่อไป

-   โครงการสายรัดข้อมือ "เรารักพระเจ้าอยู่หัว" ของบริษัทคิงเพาเวอร์ อินเตอร์เนชั่นแนล
    จำกัด จัดทำเป็นจำนวน 1 ล้านเส้น เพื่อเฉลิมฉลองการครองสิริราชสมบัติครบ 60
    ปีของพระบาทสมเด็จพระเจ้าอยู่หัวฯ ผู้ที่บริจาคเงินครบ 100 บาทขึ้นไป
    จะได้รับสายรัดข้อมือที่มีหมายเลขประจำเส้นอยู่ด้านใน
    โดยคิงเพาเวอร์ได้นำเงินที่ได้จากโครงการทั้งหมดขึ้นทูลเกล้าฯ ถวายฯ
    โดยไม่หักค่าใช้จ่ายใด ๆ โครงการนี้ประสบความสำเร็จอย่างยิ่ง
    ประชาชนแสวงหาสายรัดข้อมือดังกล่าวต่อแถวยาวอย่างคับคั่ง
    จนสายรัดข้อมือหมดภายในเวลา 3
    วัน เนื่องจากคนไทยทุกคนต้องการแสดงออกถึงความรักและเทิดทูนต่อพระเจ้าอยู่หัวผู้เป็นศูนย์รวมดวงใจของคนไทยทั้งชาติ

-   โครงการ“ภูมิใจความเป็นไทย ร่วมใจประดับธง” ของ บริษัท ไทยเบฟเวอเรจ จำกัด
    (มหาชน) เป็นโครงการเพื่อสังคม โดยจัดทำธงชาติไทยซึ่งเป็นสัญลักษณ์ของประเทศชาติ
    ส่งมอบให้กับโรงเรียนทั่วประเทศทุกสังกัดจำนวนกว่า 35,000 โรง
    เพื่อนำไปประดับให้สวยงาม สร้างความปลาบปลื้มและภาคภูมิใจในการเป็นคนไทย
    เกิดมาภายใต้ร่มธงไทย

-   โครงการทดสอบทางเทคนิคและเชิงพาณิชย์ของท่าอากาศยานสุวรรณภูมิ
    เพื่อเป็นการสร้างความมั่นใจให้กับคนไทยและต่างชาติว่าท่าอากาศยานสุวรรณภูมิซึ่งเป็นท่าอากาศยานนานาชาติแห่งใหม่ของประเทศไทย
    จะสามารถทำการเปิดบริการได้ตามกำหนด
    และเป็นการกระตุ้นให้ทุกฝ่ายร่วมมือร่วมใจกันทุ่มเทให้กับโครงการดังกล่าว นายกรัฐมนตรี
    พ.ต.ท. ดร. ทักษิณ ชินวัตร
    ได้เป็นประธานในการทดสอบทางเทคนิคโดยนำเครื่องบินลงจอดและดำเนินการตามกระบวนการของการผ่านสนามบิน
    งานดังกล่าว บริษัทฯ ในฐานะที่ปรึกษาด้านการประชาสัมพันธ์
    ได้ดูแลทั้งในด้านสื่อมวลชนสัมพันธ์และการจัดกิจกรรมสนับสนุนการประชาสัมพันธ์ในวันดังกล่าว

-   โครงการ ”พลังแห่งชีวิต” ของมูลนิธิ Arthur De Moss ในปี 2547
    ซึ่งเป็นที่ปรึกษางานประชาสัมพันธ์เชิงยุทธ์เพื่อแนะนำศาสนาคริสต์ในประเทศไทยที่ประสบความสำเร็จสูงสุด
    ได้รับการชื่นชมและตอบรับเป็นอย่างดี
    โดยไม่มีข้อขัดข้องจากภาครัฐและหน่วยงานทางศาสนาที่เกี่ยวข้อง ตลอดจนสื่อมวลชน
    มีผู้ขอหนังสือพลังแห่งชีวิตประมาณ 2 ล้านเล่มจากเป้าหมาย 6 แสนเล่ม
    ข่าวของโครงการพลังแห่งชีวิตได้รับการตีพิมพ์ในหน้าหนึ่งของหนังสือพิมพ์ทุกฉบับ
    และเป็นข่าวสำคัญของสื่อโทรทัศน์และวิทยุในประเทศไทยในขณะนั้น โดยมีระยะเวลาบริการ 4
    เดือน

-   การเป็นที่ปรึกษาด้านการประชาสัมพันธ์เพื่อสร้างความเข้าใจและทำให้การควบรวมกิจการของบริษัท
    ฟริโต เลย์ (ประเทศไทย) จำกัด ในปี 2542-2543 เป็นไปอย่างราบรื่น
    โดยมีระยะเวลาบริการ 22 เดือน

-   ที่ปรึกษางานประชาสัมพันธ์การเข้าจดทะเบียนในตลาดหลักทรัพย์แห่งประเทศไทย
    งานประชาสัมพันธ์เพื่อนักลงทุน และงานบริหารวิกฤติให้กับบริษัท โออิชิ กรุ๊ป จำกัด (มหาชน)
    ตั้งแต่ปี 2547 จนถึงปัจจุบัน

-   บริษัทได้รับรางวัลจาก บริษัท พรอคเตอร์ แอนด์ แกมเบิล (ประเทศไทย) จำกัด ในปี
    2544-2546 ซึ่งเป็นผู้ผลิตและจำหน่ายผลิตภัณฑ์ดูแลสุขภาพผมที่ใหญ่ที่สุดในโลก
    ในฐานะที่เป็นที่ปรึกษาประชาสัมพันธ์ สร้างแบรนด์สินค้าใหม่ที่ประสบความสำเร็จ
    ซึ่งประกอบด้วย แชมพูแพนทีน และเครื่องสำอาง SKII ส่งผลให้ทีมการตลาดของบริษัท
    พรอคเตอร์ แอนด์ แกมเบิล (ประเทศไทย) จำกัด
    ได้รับรางวัลยอดเยี่ยมด้านการตลาดในภูมิภาคเอเชียแปซิฟิก โดยมีระยะเวลาบริการ 24
    เดือน

-   เป็นผู้จัดกิจกรรมด้านการพัฒนาและส่งเสริมคุณภาพตัวแทนประกันภัย ในปี 2534 - ปี 2541
    เป็นระยะเวลา 7 ปีติดต่อกัน ของบริษัท อเมริกันอินเตอร์แนชชั่นแนลแอสชัวรันส์ จำกัด
    (เอไอเอ) โดยบริษัทให้บริการจัดงานปีละ 1 ครั้งมาตลอด

-   งานโรดโชว์ (Road Show) ของบริษัท แมชชิ่ง สตูดิโอ จำกัด (มหาชน)
    โดยการให้ผู้บริหารของบริษัทโรยตัวลงมาจากตึก
    ส่งผลให้เกิดกระแสความสนใจในธุรกิจของบริษัท แมชชิ่ง สตูดิโอ จำกัด (มหาชน) ในปี
    2546 โดยมีระยะเวลาบริการ 6 เดือน

-   บริษัท แผ่นดินทอง พร็อพเพอร์ตี้ ดีเวลลอปเม้นท์ จำกัด (มหาชน)
    เป็นงานที่ปรึกษาประชาสัมพันธ์และจัดกิจกรรมเพื่อแนะนำโครงการใหม่ เช่น โครงการ The
    Infinity ในปี 2548 ซึ่งเป็นคอนโดมิเนียมระดับ 6 ดาวที่มีราคาขายสูงถึง 170,000
    บาทต่อตารางเมตร ซึ่งสามารถปิดการขายได้ภายใน 2 เดือนโดยไม่ต้องโฆษณา
    และโครงการ The Ascott Sathorn ในปี 2547 ซึ่งเป็น Serviced Apartment
    ระดับหรูบนถนนสาทร สามารถปิดการขายได้ภายใน 2 เดือน เป็นต้น
    โดยบริษัทให้คำปรึกษาด้านประชาสัมพันธ์มาตลอด 2 ปี

4.  การพัฒนาบุคลากรที่มีความสามารถและมีประสบการณ์ในงานที่ปรึกษาประชาสัมพันธ์เป็นอย่างดีอย่างต่อเนื่อง

บริษัทมีการคัดเลือกพนักงานที่มีความรู้และมีประสบการณ์ในงานที่ปรึกษาประชาสัมพันธ์เป็นอย่างดีมาร่วมงานกับบริษัท
เพื่อที่จะสามารถสร้างผลงานที่ตอบสนองความต้องการของลูกค้าได้มากที่สุด
โดยบริษัทเน้นการทำงานเป็นทีม ในแต่ละทีมจะมีพนักงานที่มีความเชี่ยวชาญในหลายๆ ด้าน
ไม่ว่าจะเป็นสื่อสารมวลชน ประชาสัมพันธ์ การเงิน การตลาด
เนื่องจากการที่บริษัทมีพนักงานที่มีความเชี่ยวชาญและมีประสบการณ์ในด้านประชาสัมพันธ์ที่หลากหลาย
จะช่วยให้บริษัทมีข้อได้เปรียบในด้านการจัดบุคลากรให้เหมาะสมกับธุรกิจของลูกค้าแต่ละรายและให้คำปรึกษาแก่ลูกค้าได้อย่างเหมาะสม
บริษัทมีประสบการณ์ในการให้บริการกับลูกค้าในธุรกิจต่าง ๆ ที่หลากหลาย โดยเฉพาะในบางธุรกิจ
ซึ่งถือได้ว่าบริษัทเป็นผู้เชี่ยวชาญ ได้แก่ ธุรกิจโทรคมนาคมและการสื่อสาร อุตสาหกรรมเหล็ก
ธุรกิจรถยนต์และชิ้นส่วนรถยนต์ ทำให้บริษัทได้รับความไว้วางใจและการยอมรับจากบริษัทอื่นๆ
ในกลุ่มอุตสาหกรรมดังกล่าว ในการใช้บริการที่ปรึกษางานประชาสัมพันธ์จากบริษัท

บริษัทมีนโยบายในการรักษาบุคลากรที่มีความสามารถให้ทำงานกับบริษัทนานที่สุด
โดยการกำหนดค่าตอบแทนที่เหมาะสม
และสนับสนุนให้พนักงานมีความเจริญก้าวหน้าในหน้าที่การทำงานและตำแหน่งงานในบริษัท นอกจากนี้
บริษัทยังให้ความสำคัญกับการพัฒนาทักษะและความสามารถของพนักงานให้ดียิ่งขึ้น
โดยจัดฝึกอบรมพนักงานในด้านต่างๆ ไม่ว่าจะเป็นด้านการประชาสัมพันธ์และด้านอื่นๆ
ที่เกี่ยวข้องอย่างต่อเนื่องและสม่ำเสมอ

  5. การรักษาความสัมพันธ์อันดีกับสื่อมวลชนและบริษัทคู่ค้า

การประชาสัมพันธ์ต้องอาศัยสื่อมวลชนในการช่วยเผยแพร่ข่าวสารของลูกค้า
ไม่ว่าจะเป็นการแถลงข่าว การสัมภาษณ์ผู้บริหารของลูกค้า การจัดส่งบทความ
หรือภาพข่าวกิจกรรมของลูกค้าให้กับสื่อมวลชน
เพื่อให้สื่อมวลชนเป็นสื่อกลางในการเผยแพร่ข้อมูลให้กับกลุ่มเป้าหมายอีกทอดหนึ่ง
บริษัทมีการจัดตั้งแผนกสื่อมวลชนสัมพันธ์
ซึ่งมีหน้าที่ดูแลสร้างความเข้าใจและเชื่อมความสัมพันธ์ที่ดีระหว่างบริษัทกับสื่อมวลชนแขนงต่างๆ
ซึ่งจะช่วยให้การทำงานสะดวกขึ้น ซึ่งที่ผ่านมา บริษัทมีการจัดกิจกรรมร่วมกับสื่อมวลชน เช่น
รับประทานอาหารร่วมกัน การจัดงานขอบคุณสื่อมวลชน การจัดท่องเที่ยวต่างจังหวัดร่วมกัน เป็นต้น
นอกจากนี้ บริษัทยังมีความสัมพันธ์ที่ดีกับบริษัทคู่ค้าทางธุรกิจ พันธมิตรทางธุรกิจ
บริษัทที่ปรึกษาทางการเงิน ซึ่งจะช่วยให้การทำงานมีความสะดวกและมีประสิทธิภาพมากยิ่งขึ้น

ทั้งนี้ บริษัทได้จัดทำห้องแถลงข่าว ห้องประชุม ที่สามารถจุคนได้ประมาณ 40-60 คน
พร้อมทั้งอุปกรณ์ที่ทันสมัย เช่น เครื่องโปรเจ็คเตอร์ ระบบเสียงที่ดี เป็นต้น
เพื่อให้บริการแก่บริษัทลูกค้าและสื่อมวลชนที่ต้องการจัดงานแถลงข่าว จัดสัมภาษณ์
และนำเสนอผลงาน นอกจากนี้ บริษัทได้มีการจัดทำ Media Zone สำหรับสื่อมวลชนขึ้น
เพื่ออำนวยความสะดวกให้แก่สื่อมวลชนในการจัดส่งข่าวสารและพบปะกัน
โดยการจัดทำเป็นห้องสำหรับสื่อมวลชนที่เพียบพร้อมด้วยอุปกรณ์อำนวยความสะดวก เช่น
เครื่องคอมพิวเตอร์ อินเทอร์เน็ตความเร็วสูง เครื่องพิมพ์สำหรับคอมพิวเตอร์ เครื่องโทรสาร
เป็นต้น อีกทั้งบริษัทได้จัดให้สื่อมวลชนสามารถค้นหาข้อมูลต่างๆ ได้จากเว็บไซต์ของบริษัท
เพื่ออำนวยความสะดวกในการค้นหาข้อมูล ข่าวสารของบริษัทลูกค้าของบริษัท
เพื่อให้การนำเสนอข้อมูลมีความถูกต้อง
รวมทั้งอำนวยความสะดวกในการจัดส่งข่าวสารระหว่างสื่อมวลชนด้วยกันอีกด้วย

  6. การสร้างความรู้ ความเข้าใจ และประโยชน์ของการประชาสัมพันธ์ที่ดีให้กับองค์กรต่างๆ

บริษัทมีนโยบายในการจัดกิจกรรมเพื่อเผยแพร่ความรู้โดยร่วมมือกับองค์กรต่างๆ เพื่อให้ความรู้
ความเข้าใจ เกี่ยวกับประโยชน์และความจำเป็นของการประชาสัมพันธ์
ที่ผ่านมาบริษัทมีการร่วมมือกับตลาดหลักทรัพย์ฯ
จัดสัมมนาเพื่อเสริมสร้างความเข้าใจในการสร้างมูลค่าเพิ่มให้กับองค์กรสำหรับบริษัทจดทะเบียน
และร่วมทำกิจกรรมอื่นๆ ทุกครั้งที่มีโอกาส บริษัทมีการจัดกิจกรรมร่วมกับตลาดหลักทรัพย์ฯ หลายครั้ง
ซึ่งกิจกรรมดังกล่าวได้รับความสนใจจากบริษัทต่างๆ และได้เข้าร่วมงานเป็นจำนวนมาก

1.  นโยบายราคา

บริษัทมีการกำหนดราคาการให้บริการ โดยคำนึงถึงต้นทุนการให้บริการ
ซึ่งประกอบด้วยต้นทุนบุคลากร
ซึ่งคำนวณจากจำนวนชั่วโมงที่คาดว่าจะใช้ดำเนินการของบุคลากรในระดับต่างๆ
คูณกับอัตราค่าบริการของบุคลากรแต่ละระดับ ต้นทุนการผลิตงาน ต้นทุนในการจัดหาสื่อ เช่น
หนังสือพิมพ์ โทรทัศน์ เป็นต้น บวกด้วยกำไรส่วนเพิ่ม ซึ่งค่าบริการที่คิดกับลูกค้าแต่ละรายแตกต่างกัน
ขึ้นอยู่กับลักษณะของงาน ระยะเวลาในการทำงาน จำนวนพนักงานที่ใช้ ความซับซ้อนของงาน
เป็นต้น

2.  ลักษณะลูกค้าและกลุ่มลูกค้าเป้าหมาย

บริษัทมีการจัดกลุ่มลูกค้าและลูกค้าเป้าหมายออกเป็น 2 ประเภท ได้แก่

1.  หน่วยงานราชการและรัฐวิสาหกิจ

ถือเป็นกลุ่มลูกค้าที่มีศักยภาพในการเติบโต
เนื่องจากรัฐบาลหันมาให้ความสำคัญกับการประชาสัมพันธ์และส่งเสริมให้มีการประชาสัมพันธ์เพิ่มมากขึ้น
เพื่อสร้างภาพลักษณ์ที่ดีให้แก่หน่วยงาน
ตลอดจนสร้างภาพพจน์ในแง่บวกให้เกิดขึ้นในสายตาของประชาชน
เพื่อความร่วมมือและสนับสนุนจากประชาชนสำหรับการทำโครงการหรือการจัดกิจกรรมต่างๆ
ในอนาคต กลุ่มลูกค้าที่เป็นหน่วยงานราชการและรัฐวิสาหกิจของบริษัท ได้แก่
กระทรวงทรัพยากรธรรมชาติและสิ่งแวดล้อม การท่าเรือแห่งประเทศไทย
การไฟฟ้าฝ่ายผลิตแห่งประเทศไทย การสื่อสารแห่งประเทศไทย ธนาคารอาคารสงเคราะห์
ธนาคารแห่งประเทศไทย บริษัท ทีโอที จำกัด (มหาชน) บริษัท การท่าอากาศยาน จำกัด
(มหาชน) กรมประชาสัมพันธ์ สำนักนายกรัฐมนตรี การท่องเที่ยวแห่งประเทศไทย บริษัท
การบินไทย จำกัด (มหาชน) เป็นต้น

2.  บริษัทเอกชน

กลุ่มลูกค้าของบริษัทส่วนใหญ่เป็นบริษัทเอกชน เนื่องจากบริษัทมีการให้บริการที่หลากหลาย
มีผลงานที่มีคุณภาพเป็นที่ยอมรับ และมีความเชี่ยวชาญในงานที่ปรึกษาประชาสัมพันธ์ในหลายธุรกิจ
จึงทำให้บริษัทเอกชนเกิดความเชื่อถือในผลงานและไว้วางใจในบริการของบริษัท อย่างไรก็ตาม
บริษัทเอกชนที่มีขนาดใหญ่ถือเป็นกลุ่มลูกค้าที่น่าสนใจ
เนื่องจากบริษัทสามารถเสนอบริการหลากหลายประเภทให้แก่กลุ่มลูกค้าดังกล่าวได้
กลุ่มลูกค้าเอกชนของบริษัท ประกอบด้วยลูกค้าในหลากหลายธุรกิจ
ไม่ว่าจะเป็นธุรกิจสื่อสารและโทรคมนาคม ธุรกิจการเงินและการธนาคาร ธุรกิจยานยนต์
ธุรกิจการบิน ธุรกิจสินค้าอุปโภคและบริโภค อุตสาหกรรมเหล็ก ธุรกิจอสังหาริมทรัพย์ เป็นต้น
ตัวอย่างลูกค้าของบริษัทที่ใช้บริการด้านที่ปรึกษาการประชาสัมพันธ์ ได้แก่ บริษัท ไทยเบฟเวอเรจ
จำกัด (มหาชน) บริษัท คิงพาว์เวอร์ อินเตอร์เนชั่นแนล จำกัด บริษัท โออิชิ กรุ๊ป จำกัด
(มหาชน) บริษัท มาสเตอร์การ์ดอินเตอร์เนชั่นแนล จำกัด บริษัท รถไฟฟ้ากรุงเทพ จำกัด
(มหาชน) บริษัท เอกรัฐวิศวกรรม จำกัด (มหาชน) บริษัท เอแคป แอ๊ดไวเซอรี่ จำกัด (มหาชน)
บริษัท เซรามิคอุตสาหกรรมไทย จำกัด ในเครือปูนซีเมนต์ไทย ESPN-Star sport บริษัท กาล่า
แพลน จำกัด บริษัท แผ่นดินทอง พร็อพเพอร์ตี้ ดีเวลล็อปเมนท์ จำกัด (มหาชน) บริษัท
สยามฟิวเจอร์ดีเวลอปเมนท์ จำกัด (มหาชน) บริษัท แอดวานซ์ อินโฟร์ เซอร์วิส จำกัด (มหาชน)
กลุ่มสามารถคอร์ปอเรชั่น บริษัท เอเซีย เมทัล จำกัด (มหาชน) บริษัทหลักทรัพย์ ภัทร จำกัด
(มหาชน) บริษัท โกลว์ พลังงาน จำกัด (มหาชน) บริษัท เอเชียน อินซูเลเตอร์ จำกัด (มหาชน)
เป็นต้น

นอกจากนี้ บริษัทยังสามารถแบ่งกลุ่มลูกค้าตามประเภทธุรกิจ ได้ดังนี้

  ------------------------------ ---------- -------------------------- ---------- -------------------------- ---------- --------------------------
  กลุ่มลูกค้า                        2547                                  2548                                  2549       

                                 จำนวนราย   % ของรายได้จากการให้บริการรวม จำนวนราย   % ของรายได้จากการให้บริการรวม จำนวนราย   % ของรายได้จากการให้บริการรวม

  ภาครัฐบาลและหน่วยงานราชการ       5          26.98                      8          22.58                      7          65.56

  ภาคเอกชน                                                                                                              

  กลุ่มธุรกิจการสื่อสารและเทคโนโลยี     19         20.94                      19         6.34                       11         5.06

  กลุ่มอสังหาริมทรัพย์และก่อสร้าง        15         14.63                      16         10.01                      13         3.44

  กลุ่มธุรกิจบริการ                   29         10.92                      16         10.39                      26         10.83

  กลุ่มวัตถุดิบและสินค้าอุตสาหกรรม       25         9.13                       28         43.12                      15         5.95

  กลุ่มธุรกิจการเงิน,ธนาคาร,ประกันภัย   9          9.11                       8          4.38                       6          3.53

  กลุ่มสินค้าอุปโภค,บริโภค             4          4.19                       5          1.60                       7          2.59

  กลุ่มแฟชั่น                        10         3.33                       2          0.94                       1          0.56

  กลุ่มเกษตรและอุตสาหกรรมอาหาร      3          0.77                       1          0.01                       2          2.48

  กลุ่นพลังงานและทรัพยากร            -          -                          1          0.63                                  -

  รวมภาคเอกชน                    114        73.02                      96         77.42                      81         34.44

  รวม                            119        100.00                     104        100.00                     88         100.00
  ------------------------------ ---------- -------------------------- ---------- -------------------------- ---------- --------------------------

ณ สิ้นปี 2549 บริษัทมีกลุ่มลูกค้าส่วนใหญ่เป็นลูกค้าในหน่วยงานราชการและรัฐวิสาหกิจ
คิดเป็นร้อยละ 65.56 ของลูกค้าทั้งหมด รองลงมาเป็นภาคเอกชน คิดเป็นร้อยละ 34.44
ของรายได้จากการให้บริการรวม ทั้งนี้
ลักษณะการใช้บริการของกลุ่มลูกค้าที่เป็นหน่วยงานราชการและบริษัทเอกชนจะมีปริมาณมากในช่วงไตรมาสสามและไตรมาสสี่ของแต่ละปี
โดยเฉพาะหน่วยงานราชการและรัฐวิสาหกิจ เนื่องจากเป็นช่วงสิ้นสุดปีงบประมาณ
หลายหน่วยงานที่ยังมีงบประมาณเหลือจะเร่งการใช้งบประมาณในช่วงเวลาดังกล่าว อย่างไรก็ตาม
บริษัทมีนโยบายในการให้บริการแก่กลุ่มลูกค้าที่เป็นหน่วยงานราชการและรัฐวิสาหกิจเพิ่มขึ้น

1.  ช่องทางการจัดจำหน่าย

จากการที่บริษัทเป็นบริษัทชั้นนำบริษัทหนึ่งในการให้บริการที่ปรึกษาด้านการประชาสัมพันธ์
ที่มีผลงานเป็นที่ยอมรับ มีผู้บริหารและบุคลากรที่มีความเชี่ยวชาญที่มีชื่อเสียงเป็นที่ยอมรับ
ตลอดเวลาตั้งแต่เปิดทำการตั้งแต่ปี 2532 บริษัทจะพิจารณาการรับงานจากความพร้อมของบริษัท
ความเชี่ยวชาญของคณะทำงานในแต่ละอุตสาหกรรม
มิได้รับทำงานของลูกค้าทั้งหมดโดยหวังค่าบริการเพียงอย่างเดียว
เนื่องจากบริษัทเชื่อมั่นในการสร้างมูลค่าเพิ่มในธุรกิจให้กับลูกค้าผู้ใช้บริการ ดังนั้น
การเลือกลูกค้าที่มีความเข้าใจและเปิดโอกาสให้บริษัทได้ร่วมทำงานในลักษณะพันธมิตรทางธุรกิจ
มองความสัมพันธ์ทางธุรกิจกับลูกค้าในระยะยาวที่เกื้อกูลและเติบโตด้วยกันอย่างยุติธรรม
ทำให้บริษัทมีลูกค้ามาติดต่อขอใช้บริการของบริษัทโดยตรงตลอดมาตั้งแต่เปิดให้บริการ
และบริษัทสามารถเลือกให้บริการแก่ลูกค้าและกลุ่มธุรกิจที่ต้องการ ในราคาที่เหมาะสมและยุติธรรม
ปัจจุบัน บริษัทมีลูกค้าที่ทำสัญญาบริการกว่า 20 ราย

บริษัทมีช่องทางการจัดจำหน่าย สามารถแบ่งได้เป็น 2 ลักษณะ ได้แก่

1. กลุ่มลูกค้าที่เคยใช้บริการของบริษัทกลับมาใช้บริการของบริษัท

จากการที่บริษัทให้บริการที่ปรึกษาด้านการประชาสัมพันธ์มานานกว่า 18 ปี
ทำให้บริษัทมีฐานลูกค้าจำนวนมาก
ซึ่งลูกค้าที่เคยใช้บริการที่เกิดความเชื่อมั่นในคุณภาพของการให้บริการและพอใจในผลงานที่ผ่านมา
จะมีการกลับมาใช้บริการของบริษัทอย่างสม่ำเสมอ ทั้งนี้ บริษัทมีสัดส่วนลูกค้าเก่าที่กลับมาใช้บริการ
คิดเป็นร้อยละ 45.38 ร้อยละ 45.12 และร้อยละ 42.04 ของจำนวนลูกค้าที่ใช้บริการทั้งหมดในปี
2547 ปี 2548 และปี 2549 ตามลำดับ

2. กลุ่มลูกค้าที่ได้รับการแนะนำจากลูกค้าเก่าและพันธมิตรทางการค้า
และกลุ่มลูกค้าที่ติดต่อบริษัทโดยตรง

นอกจากลูกค้าที่เคยใช้บริการของบริษัทจะกลับมาใช้บริการแล้ว ลูกค้ายังมีการแนะนำบุคคลอื่นๆ
ที่ต้องการที่ปรึกษาด้านการประชาสัมพันธ์ให้มาใช้บริการของบริษัท
รวมถึงการที่พันธมิตรทางการค้าและบริษัทที่ปรึกษาทางการเงินได้แนะนำลูกค้าให้กับบริษัท นอกจากนี้
ยังมีบริษัทลูกค้าที่มีความต้องการใช้บริการที่ปรึกษาด้านการประชาสัมพันธ์เป็นผู้ติดต่อบริษัทโดยตรง
โดยบริษัทมีสัดส่วนลูกค้าในกลุ่มนี้ คิดเป็นร้อยละ 54.62 ร้อยละ 54.88 และร้อยละ 57.96
ของจำนวนลูกค้าที่ใช้บริการทั้งหมดในปี 2547 ปี 2548 และปี 2549 ตามลำดับ

3.2.5 ภาวะอุตสาหกรรมและภาวะการแข่งขัน

  3.2.5.1 ภาวะอุตสาหกรรม

การประชาสัมพันธ์ถือเป็นวิธีหนึ่งในการเผยแพร่ข้อมูลให้แก่กลุ่มเป้าหมาย
เพื่อให้เกิดการรับรู้และสร้างภาพลักษณ์ที่ดีให้แก่องค์กรในสายตาของกลุ่มเป้าหมาย
จึงทำให้หลายบริษัทหันมาให้ความสำคัญกับการประชาสัมพันธ์เพิ่มมากขึ้น
ในอดีตหลายบริษัทยังไม่เข้าใจงานด้านประชาสัมพันธ์
หรืออาจไม่ให้ความสำคัญต่อการประชาสัมพันธ์มากนัก
จึงทำให้การประชาสัมพันธ์ไม่ได้รับความนิยมเท่าที่ควร ประกอบกับการเกิดวิกฤติทางเศรษฐกิจ
ทำให้หลายบริษัทประสบปัญหาขาดทุนและได้ตัดงบประมาณในด้านโฆษณาประชาสัมพันธ์เนื่องจากเห็นว่าเป็นค่าใช้จ่ายที่ไม่จำเป็น
อย่างไรก็ตาม จากภาวะการแข่งขันกันอย่างรุนแรง
และพฤติกรรมของผู้บริโภคที่เปลี่ยนแปลงไปในทิศทางที่ผู้บริโภคต้องการข่าวสารที่ถูกต้องและคำนึงถึงภาพลักษณ์ของผลิตภัณฑ์และองค์กรมากขึ้น
กอปรกับแนวคิดของผู้บริหารองค์กรต่าง ๆ ที่ตระหนักถึงบทบาทและความสำคัญของการประชาสัมพันธ์
จึงทำให้การประชาสัมพันธ์เข้ามามีบทบาทต่อการทำธุรกิจมากขึ้น
อีกทั้งการประชาสัมพันธ์ยังใช้ต้นทุนในการดำเนินการไม่สูงมากเมื่อเทียบกับการโฆษณา
อย่างไรก็ตาม
การทำประชาสัมพันธ์จะต้องใช้ระยะเวลาในการทำและต้องทำระยะยาวอย่างต่อเนื่อง
เพื่อสร้างค่านิยมและภาพลักษณ์ที่ดีให้แก่กลุ่มเป้าหมาย

ตั้งแต่ปี 2545 เป็นต้นมา สภาพเศรษฐกิจของประเทศไทยเติบโตอย่างต่อเนื่อง
ซึ่งจะเห็นได้จากข้อมูลตัวเลขรายจ่ายเพื่อการอุปโภคด้านภาคเอกชนที่เพิ่มขึ้นจาก 3,113.52
พันล้านบาทในปี 2545 เป็น 3,663.50 พันล้านบาทในปี 2547
ในขณะเดียวกันข้อมูลตัวเลขรายจ่ายเพื่อการอุปโภคของภาครัฐบาลก็สูงขึ้นเช่นกัน โดยเพิ่มขึ้นจาก
603.65 พันล้านบาทในปี 2545 เป็น 716.15 พันล้านบาทในปี 2547
ส่งผลให้ผลิตภัณฑ์มวลรวมภายในประเทศ (Gross Domestic Product) เพิ่มสูงขึ้นอย่างต่อเนื่อง
โดยเพิ่มขึ้นจาก 5,446.04 พันล้านบาทในปี 2545 เป็น 5,930.36 พันล้านบาทในปี 2546 เป็น
6,576.83 พันล้านบาทในปี 2547 และเป็น 7,102.9 พันล้านบาทในปี 2548
แต่สภาวะชะลอตัวทางเศรษฐกิจได้เกิดขึ้นในช่วงปี 2549 เนื่องจากปัญหาทางการเมือง
ราคาน้ำมันและสภาพเศรษฐกิจโลก ทำให้รายจ่ายจากภาคเอกชนและรัฐบาลเริ่มชะลอตัวลง

รายละเอียดผลิตภัณฑ์มวลรวมภายในประเทศ
โดยแบ่งเป็นรายจ่ายเพื่อการอุปโภคภาคเอกชนและภาครัฐบาลมีดังนี้

(หน่วย : พันล้านบาท)

  --------------------------- ---------- ---------- ---------- --------- ----------
                              ปี 2545     ปี 2546     ปี 2547     ปี 2548    ปี 2549

  รายจ่ายเพื่อการอุปโภคภาคเอกชน   3,113.52   3,360.62   3,663.50   4,043.7   4,048.6

  รายจ่ายเพื่อการอุปโภคภาครัฐบาล   603.65     630.38     716.15     838.8     842.3

  ผลิตภัณฑ์มวลรวมในประเทศ        5,446.04   5,930.36   6,576.83   7,102.9   7,087.66
  --------------------------- ---------- ---------- ---------- --------- ----------

ที่มา : ธนาคารแห่งประเทศไทย

การชะลอตัวลงของรายจ่ายภาครัฐและเอกชนดังกล่าวส่งผลให้ธุรกิจต่างๆระมัดระวังในการใช้งบประมาณรายจ่ายกับการประชาสัมพันธ์และการจัดกิจกรรมทางการตลาดเพิ่มมากขึ้น
งานประชาสัมพันธ์อาจได้รับผลกระทบบ้างเล็กน้อยจากการเปลี่ยนแปลงของสภาพเศรษฐกิจ กล่าวคือ
ในกรณีที่สภาพเศรษฐกิจมีการเติบโตขึ้น ผู้บริโภคมีกำลังซื้อสินค้าและบริการมากขึ้น
หน่วยงานราชการและบริษัทเอกชนต่างๆ
ก็จะจัดสรรงบประมาณเพื่อใช้ในการโฆษณาประชาสัมพันธ์และจัดกิจกรรมส่งเสริมการขายมากขึ้น
เพื่อกระตุ้นความต้องการซื้อสินค้าและบริการของผู้บริโภค
ในขณะเดียวกันหากเกิดภาวะเศรษฐกิจตกต่ำ
บริษัทเอกชนบางแห่งที่ได้รับผลกระทบอาจปรับลดงบประมาณการใช้จ่ายทางด้านการโฆษณาประชาสัมพันธ์เพื่อลดค่าใช้จ่าย
แต่หน่วยงานราชการและบริษัทเอกชนที่เห็นความสำคัญของการประชาสัมพันธ์
ยังคงมีการทำประชาสัมพันธ์เพื่อรักษาภาพลักษณ์ขององค์กร
และสร้างค่านิยมในการเลือกซื้อสินค้าของตนให้กับผู้บริโภค
จึงทำให้ธุรกิจประชาสัมพันธ์ได้รับผลกระทบไม่มากนัก
เนื่องจากงานประชาสัมพันธ์ใช้งบประมาณไม่มาก ในขณะที่มีผลตอบแทนสูงในเชิงมูลค่าองค์กร
อีกทั้งการประชาสัมพันธ์ยังเป็นเครื่องมือในการรักษาภาพลักษณ์ที่ดีขององค์กรในสายตาของสาธารณะ
และเข้าถึงกลุ่มเป้าหมายได้อย่างมีประสิทธิภาพ

ค่าใช้จ่ายโฆษณาผ่านสื่อต่างๆ ในปี 2545 จนถึงปี 2549 มีรายละเอียดดังต่อไปนี้ (หน่วย :
ล้านบาท)

  --------------------------------------------------------------------------
                    ปี 2545     ปี 2546    ปี 2547     ปี 2548      ปี 2549
  ----------------- ---------- --------- ---------- ----------- ------------
  โทรทัศน์            37,339     2,290     47,172     50,016      53,296

  หนังสือพิมพ์          11,116     13,342    17,741     18,159      15,432

  วิทยุ               6,170      6,662     6,743      7,055       6,588

  นิตยสาร            3,640      4,560     5,973      6,638       6,140

  สื่อกลางแจ้ง         1,718      3,163     4,051      4,530       4,692

  โรงภาพยนตร์        596        896       1,302      1,705       2,404

  สื่อเคลื่อนที่          633        536       579        713         981

  สื่อในห้างสรรพสินค้า   -          -         -          114         307

  รวม               61,212     71,449    83,561     88,931      89,839
  --------------------------------------------------------------------------

ที่มา : Neilsen Media Research

จากข้อมูลตัวเลขข้างต้น
จะเห็นว่าบริษัทในประเทศไทยมีค่าใช้จ่ายโฆษณาและประชาสัมพันธ์ผ่านสื่อต่างๆ
เพิ่มขั้นตามลำดับจาก 61,212 ล้านบาทในปี 2545 เป็น 71,449 ล้านบาทในปี 2546 เป็น
83,561 ล้านบาทในปี 2547 เป็น 88,931 ล้านบาทในปี 2548 และ 89,839 ล้านบาทในปี
2549 จะเห็นได้ว่าค่าใช้จ่ายโฆษณาประชาสัมพันธ์เพิ่มสูงขึ้นมาตลอด
ซึ่งเป็นผลจากการที่บริษัทให้ความสำคัญกับการโฆษณาประชาสัมพันธ์มากขึ้น
เพื่อให้ตราสินค้าและองค์กรเป็นที่รู้จัก รวมทั้งใช้เป็นเครื่องมือในการกระตุ้นยอดขายอีกด้วย
ซึ่งการโฆษณาประชาสัมพันธ์ส่วนใหญ่จะใช้ช่องทางการโฆษณาผ่านสื่อโทรทัศน์และหนังสือพิมพ์
อย่างไรก็ตาม ข้อมูลข้างต้นเป็นข้อมูลของธุรกิจโฆษณา
ซึ่งเป็นธุรกิจที่มีความคล้ายคลึงกับธุรกิจประชาสัมพันธ์มากที่สุด
เนื่องจากข้อมูลของธุรกิจประชาสัมพันธ์ยังไม่มีหน่วยงานใดรวบรวมข้อมูล
จึงไม่สามารถประมาณการตัวเลขค่าใช้จ่ายสำหรับการประชาสัมพันธ์ของทั้งภาครัฐและภาคเอกชนได้
ทั้งนี้ ธุรกิจโฆษณาจะมีความแตกต่างจากธุรกิจประชาสัมพันธ์ในแง่ของค่าใช้จ่ายและวัตถุประสงค์
เนื่องจาก การโฆษณาจะมีค่าใช้จ่ายสูงและเป็นการโฆษณาให้แก่ประชาชนในวงกว้าง
ในขณะที่การประชาสัมพันธ์จะมีค่าใช้จ่ายที่ต่ำกว่า เนื่องจากมีการกำหนดกลุ่มเป้าหมายที่ชัดเจน
และประชาสัมพันธ์ให้เข้าถึงกลุ่มเป้าหมายในวงจำกัด
ซึ่งขณะนี้หลายหน่วยงานหันมาให้ความสำคัญกับการประชาสัมพันธ์มากขึ้น
เนื่องจากสามารถสร้างภาพลักษณ์ขององค์กรที่ดีในสายตาของสาธารณะเพื่อให้เกิดทัศนคติที่ดีและเกิดความเชื่อมั่นในตัวองค์กร
โดยใช้ต้นทุนการดำเนินงานที่ต่ำ
ในขณะที่การทำโฆษณาต้องใช้ต้นทุนจำนวนมากเพื่อตอกย้ำผู้บริโภคให้เกิดการรับรู้และกระตุ้นยอดขาย
เป็นผลให้ธุรกิจโฆษณาจะได้รับผลกระทบอย่างมากจากการลดลงของสภาพเศรษฐกิจตกต่ำ
แต่ธุรกิจประชาสัมพันธ์อาจได้รับผลกระทบบ้างเล็กน้อย
จึงทำให้การประชาสัมพันธ์ได้รับความนิยมมากขึ้นในปัจจุบัน

ค่าใช้จ่ายด้านการใช้สื่อโฆษณามีแนวโน้มเพิ่มขึ้นตั้งแต่ปี 2545 เป็นต้นมา
ซึ่งสอดคล้องกับรายจ่ายเพื่อการอุปโภคของภาครัฐและภาคเอกชนและผลิตภัณฑ์มวลรวมในประเทศ
ซึ่งมีแนวโน้มเพิ่มขึ้นในทิศทางเดียวกัน

อย่างไรก็ตามในปัจจุบันผลกระทบจากการเปลี่ยนแปลงทางการเมือง
ทำให้การใช้จ่ายทั้งของภาครัฐและภาคเอกชนชะลอตัวลง
แต่ความจำเป็นที่จะต้องใช้การประชาสัมพันธ์เพื่อสร้างความรู้ ความเข้าใจ
และสร้างภาพลักษณ์ที่ดีให้กับประชาชน ยังคงอยู่
ดังนั้นภาครัฐบาลย่อมต้องใช้การประชาสัมพันธ์อย่างมีประสิทธิภาพมากขึ้น
ซึ่งแสดงให้เห็นถึงโอกาสในการให้บริการด้านประชาสัมพันธ์แก่หน่วยงานราชการและรัฐวิสาหกิจมากยิ่งขึ้น

สำหรับงานที่ปรึกษาประชาสัมพันธ์เพื่อการเข้าจดทะเบียนในตลาดหลักทรัพย์ฯ นั้น
ปัจจุบันบริษัทหลายแห่งให้ความสนใจที่จะนำหลักทรัพย์เข้าจดทะเบียนในตลาดหลักทรัพย์ฯ
เพื่อเป็นช่องทางในการระดมทุนจากประชาชนและเพื่อสิทธิประโยชน์ทางภาษี
ซึ่งขยายเวลาให้บริษัทมหาชนจำกัดที่เข้าจดทะเบียนในตลาดหลักทรัพย์ ภายในปี 2550
จะได้รับสิทธิประโยชน์ทางภาษี
ลดอัตราภาษีเงินได้นิติบุคคลเหลือร้อยละ25ของกำไรสุทธิสำหรับบริษัทที่นำหลักทรัพย์มาจดทะเบียนกับตลาดหลักทรัพย์
แห่งประเทศไทย และเหลือร้อยละ 20
ของกำไรสุทธิสำหรับบริษัทที่นำหลักทรัพย์มาจดทะเบียนกับตลาดหลักทรัพย์
ตามข้อบังคับตลาดหลักทรัพย์ MAI เป็นเวลา 3 รอบระยะเวลาบัญชีต่อเนื่องกัน
ทั้งนี้สำหรับบริษัทที่นำหลักทรัพย์มาจด ทะเบียนระหว่างวันที่ 1 มกราคม 2550 ถึง 31 ธันวาคม
2550 ทั้งนี้ จากสถิติข้อมูลการเข้าจดทะเบียนในตลาดหลักทรัพย์ฯ และตลาดหลักทรัพย์เอ็ม เอ ไอ
ในเว็บไซต์ที่รวบรวมโดยตลาดหลักทรัพย์ฯ และตลาดหลักทรัพย์เอ็ม เอ ไอ
แสดงจำนวนบริษัทที่เข้าจดทะเบียนในตลาดหลักทรัพย์ฯ และตลาดหลักทรัพย์เอ็ม เอ ไอ ในปี 2546
มีจำนวน 26 บริษัท เพิ่มขึ้นเป็น 50 บริษัทในปี 2547 ในปี 2548 มีจำนวน 49 บริษัท และในปี
2549 มีจำนวน 18 บริษัท
แม้จำนวนบริษัทที่เข้าจดทะเบียนในตลาดหลักทรัพย์นั้นจะผันแปรไปตามสภาพเศรษฐกิจ
ก็ยังเป็นโอกาสของบริษัทที่ปรึกษาด้านการประชาสัมพันธ์ในการให้คำแนะนำแก่บริษัทที่ต้องการนำหลักทรัพย์เข้าจดทะเบียนในตลาดหลักทรัพย์ฯ
เพื่อสร้างภาพลักษณ์ที่ดีในสายตาของนักลงทุน
บริษัทยังเชื่อว่าแนวโน้มของการนำบริษัทเข้าจดทะเบียนในตลาดหลักทรัพย์ฯ จะยังเพิ่มสูงขึ้นต่อเนื่อง
เนื่องจากการเข้าจดทะเบียนในตลาดหลักทรัพย์ฯ
เป็นช่องทางในการระดมทุนเพื่อโอกาสในการขยายธุรกิจ
และสามารถสร้างภาพพจน์ที่ดีให้กับบริษัททั้งในเรื่องความสามารถในการทำกำไร
ความโปร่งใสในการบริหารงานตลอดจนระบบการเปิดเผยและตรวจสอบข้อมูลที่เพียงพอ

สำหรับงานที่ปรึกษาประชาสัมพันธ์เพื่อนักลงทุนนั้น ในปัจจุบันมีแนวโน้มที่จะขยายตัวเพิ่มขึ้น
เนื่องจากนักลงทุนต้องการทราบข้อมูลต่างๆ ของบริษัทจดทะเบียนอย่างถูกต้องและรวดเร็ว
ทำให้การประชาสัมพันธ์เพื่อนักลงทุนเริ่มเข้ามามีบทบาทสำคัญในการเผยแพร่ข้อมูลข่าวสารและสร้างความน่าเชื่อถือและเชื่อมั่นในองค์กร
ประกอบกับตลาดหลักทรัพย์ฯ ให้ความสำคัญกับการเปิดเผยข้อมูลของบริษัทจดทะเบียน
ซึ่งกำหนดไว้ในหลักการกำกับดูแลกิจการที่ดี
และส่งเสริมให้บริษัทจดทะเบียนจัดตั้งหน่วยงานนักลงทุนสัมพันธ์ขึ้นเพื่อเปิดเผยข้อมูลแก่ผู้ถือหุ้นและนักลงทุนอย่างถูกต้องและรวดเร็ว
ทำให้บริษัทที่เข้าจดทะเบียนในตลาดหลักทรัพย์ให้ความสำคัญในเรื่องการประชาสัมพันธ์เพื่อนักลงทุนมากขึ้น
อย่างไรก็ตาม บริษัทจดทะเบียนจำนวนหนึ่งยังไม่มีการจัดตั้งฝ่ายนักลงทุนสัมพันธ์
จึงเลือกที่จะใช้บริการของบริษัทที่ปรึกษาด้านการประชาสัมพันธ์เพื่อนักลงทุน
เพื่อความสะดวกในการเปิดเผยข้อมูลแก่นักลงทุน
ซึ่งถือเป็นโอกาสของบริษัทที่จะขยายการให้บริการด้านที่ปรึกษาประชาสัมพันธ์เพื่อนักลงทุน

  3.2.5.2 ภาวะการแข่งขัน

ปัจจุบันพฤติกรรมของผู้บริโภคที่หันมาให้ความสำคัญกับภาพลักษณ์ขององค์กรและตราสินค้ามากขึ้น
จึงทำให้หลายบริษัทหันมาอาศัยช่องทางการประชาสัมพันธ์ผ่านสื่อต่างๆ
เพื่อนำเสนอภาพลักษณ์ที่ดีของบริษัทต่อสาธารณชน
เพราะการประชาสัมพันธ์มีค่าใช้จ่ายไม่สูงมากนักและสามารถเข้าถึงกลุ่มเป้าหมายได้อย่างมีประสิทธิภาพ
ทำให้การประชาสัมพันธ์ได้รับความนิยมมากขึ้น
ผู้ประกอบการหลายรายจึงเข้ามาให้บริการที่ปรึกษางานประชาสัมพันธ์
ไม่ว่าจะเป็นบริษัทของคนไทยและบริษัทต่างประเทศ
ซึ่งเป็นบริษัทที่ทำธุรกิจด้านประชาสัมพันธ์โดยตรงและบริษัทที่ทำธุรกิจโฆษณาและประชาสัมพันธ์
ทำให้เกิดการแข่งขันกันขึ้น อย่างไรก็ตาม
ผู้ให้บริการในธุรกิจที่ปรึกษาด้านการประชาสัมพันธ์จะต้องมีชื่อเสียงและมีผลงานเป็นที่ยอมรับ
มีทีมงานที่มีความเชี่ยวชาญและมีความรอบรู้ในหลากหลายธุรกิจ มีเครือข่ายที่ดี
และมีความสัมพันธ์ที่ดีกับสื่อมวลชน
ซึ่งปัจจัยดังกล่าวเป็นปัจจัยสำคัญที่ลูกค้าจะใช้ในการพิจารณาว่าจ้างบริษัทที่ปรึกษาด้านการประชาสัมพันธ์
ซึ่งช่วยให้บริษัทที่ทำธุรกิจด้านที่ปรึกษาประชาสัมพันธ์มานานมีชื่อเสียงเป็นที่ยอมรับจะได้เปรียบบริษัทที่ไม่มีผลงานเป็นที่ยอมรับ
และยังไม่มีความรู้ทางด้านประชาสัมพันธ์อย่างแท้จริง

การเข้าจดทะเบียนในตลาดหลักทรัพย์ฯ นอกจากจะเป็นช่องทางหนึ่งในการระดมทุนแล้ว
ยังช่วยสร้างภาพพจน์ที่ดีให้กับบริษัทที่เข้าจดทะเบียนในตลาดหลักทรัพย์ฯ
ประกอบกับการที่ตลาดหลักทรัพย์ฯ
มีนโยบายสนับสนุนการเข้าจดทะเบียนในตลาดหลักทรัพย์โดยให้สิทธิประโยชน์ทางภาษีแก่บริษัทที่เข้าจดทะเบียนในตลาดหลักทรัพย์ฯ
และตลาดหลักทรัพย์เอ็ม เอ ไอ ภายในปี 2550
เป็นปัจจัยที่ทำให้จำนวนบริษัทที่ต้องการจะเข้ามาจดทะเบียนในตลาดหลักทรัพย์ฯ เพิ่มสูงขึ้น
จึงดึงดูดให้ผู้ประกอบธุรกิจด้านที่ปรึกษาด้านการประชาสัมพันธ์ขยายการให้บริการเข้ามาในงานที่ปรึกษาด้านการประชาสัมพันธ์เพื่อการเข้าจดทะเบียนในตลาดหลักทรัพย์
และงานที่ปรึกษาด้านการประชาสัมพันธ์เพื่อนักลงทุนมากขึ้น อย่างไรก็ตาม
ที่ปรึกษางานประชาสัมพันธ์ดังกล่าวจำเป็นต้องใช้พนักงานที่มีความเชี่ยวชาญเฉพาะด้าน
โดยเฉพาะอย่างยิ่งความเชี่ยวชาญด้านการเงิน และพนักงานจะต้องมีความรู้ในเรื่อง กฎ ระเบียบ
และข้อบังคับที่เกี่ยวข้องของสำนักงานคณะกรรมการกำกับหลักทรัพย์และตลาดหลักทรัพย์ (“กลต.”)
และตลาดหลักทรัพย์ฯ นอกเหนือจากความเชี่ยวชาญด้านประชาสัมพันธ์
รวมทั้งจะต้องมีความสัมพันธ์ที่ดีกับสื่อมวลชน โดยเฉพาะสายการเงิน
และการประสานงานที่ดีกับที่ปรึกษาทางการเงินของบริษัทลูกค้า
จึงทำให้จำนวนผู้ให้บริการที่ปรึกษางานประชาสัมพันธ์เพื่อการเข้าจดทะเบียนในตลาดหลักทรัพย์ฯ
และที่ปรึกษางานประชาสัมพันธ์เพื่อนักลงทุนที่มีความชำนาญยังมีจำนวนไม่มากนัก
ในขณะที่จำนวนลูกค้าที่ต้องการใช้บริการยังมีอยู่จำนวนมาก ทั้งนี้
บริษัทลูกค้าจะคัดเลือกผู้ให้บริการจากความพอใจในการร่วมงาน ความเชี่ยวชาญในการให้บริการ
และผลงานของผู้ให้บริการ จึงทำให้บริษัทมีความได้เปรียบคู่แข่งขัน เนื่องจากมีผลงานเป็นที่ยอมรับ

3.  คู่แข่งขันสำหรับธุรกิจที่ปรึกษาด้านประชาสัมพันธ์ สามารถแบ่งได้ดังนี้

-   บริษัทที่ทำธุรกิจด้านประชาสัมพันธ์โดยตรง

  บริษัทที่ทำธุรกิจด้านประชาสัมพันธ์โดยตรง มีทั้งที่เป็นบริษัทของคนไทยและบริษัทต่างชาติ
  ซึ่งคู่แข่งที่เป็นบริษัทไทยและทำธุรกิจที่ปรึกษาประชาสัมพันธ์โดยตรง ได้แก่ บริษัท สยามพีอาร์
  คอนซัลแตนท์ จำกัด บริษัท คิท แอนด์ คิน คอมมูนิเคชั่น แอนด์ คอนซัลแทนท์ จำกัด
  และบริษัทต่างชาติ ได้แก่ บริษัท แชนด์วิค โฮลดิ้ง (ประเทศไทย) จำกัด บริษัท บางกอกพีอาร์
  จำกัด บริษัท ฮิล แอนด์ นอร์ตัล จำกัด บริษัท อาซิแอมเบอร์สัน-มาร์สเตลเลอร์ จำกัด

-   บริษัทที่ทำธุรกิจโฆษณาและประชาสัมพันธ์

  บริษัทที่ทำธุรกิจโฆษณาและประชาสัมพันธ์ส่วนใหญ่แล้วจะเริ่มดำเนินธุรกิจทางด้านโฆษณามาก่อน
  แล้วจึงขยายบริการประชาสัมพันธ์เพื่อให้ครบวงจรมากขึ้น ซึ่งได้แก่ บริษัท โอกิลวี่ พับลิค
  รีเลชั่นส์ เวิลด์วายด์ จำกัด บริษัท ชูโอ เซ็นโก (ประเทศไทย) จำกัด (มหาชน) บริษัท เจ
  วอเตอร์ ทอมสัน จำกัด บริษัท ประกิต (โฮลดิ้งส์) จำกัด (มหาชน) บริษัท สปา
  แอ็ดเวอร์ไทซิ่ง จำกัด

บริษัทถือได้ว่าเป็นบริษัทระดับแนวหน้าของประเทศในการทำธุรกิจที่ปรึกษาด้านประชาสัมพันธ์
ซึ่งบริษัทที่ทำธุรกิจด้านประชาสัมพันธ์โดยตรง ที่ให้บริการใกล้เคียงกับบริษัทมีประมาณ 2-3 ราย
เช่น บริษัท บางกอกพีอาร์ จำกัด บริษัท แชนด์วิค โฮลดิ้ง (ประเทศไทย) จำกัด เป็นต้น ทั้งนี้
บริษัทไม่เน้นการแข่งขันทางด้านราคา
เนื่องจากบริษัทคำนึงถึงคุณภาพของงานที่นำเสนอให้กับลูกค้าเป็นสำคัญ
ซึ่งทำให้ลูกค้าเกิดความพอใจในผลงานของบริษัท และกลับมาใช้บริการของบริษัท
รวมทั้งแนะนำลูกค้าให้แก่บริษัทในอนาคต

  3.2.5.4 ศักยภาพการแข่งขันของบริษัท

บริษัท 124 คอมมิวนิเคชั่นส จำกัด (มหาชน) เป็นบริษัทประชาสัมพันธ์ของคนไทย
ที่มีอัตราเติบโตอย่างต่อเนื่องตลอดเวลา 18 ปีที่ให้บริการ
เป็นผู้เชี่ยวชาญด้านประชาสัมพันธ์สำหรับธุรกิจด้านเทคโนโลยีและการสื่อสาร โทรคมนาคม การเงิน
ธนาคาร พลังงาน อุตสาหกรรม และ อสังหาริมทรัพย์
มีความชำนาญในการเสริมสร้างภาพลักษณ์ของหน่วยงานของรัฐ
และมีทีมงานที่เชี่ยวชาญในงานราชการและรัฐวิสาหกิจ

บริษัทมีเครือข่ายเพื่อทำการประชาสัมพันธ์ทั่วโลก
โดยผ่านพันธมิตรซึ่งเป็นบริษัทประชาสัมพันธ์ระดับโลก ได้แก่ Ketchum และ
Fleishman-Hillard นอกจากนี้
บริษัทได้ลงนามในสัญญาแต่งตั้งอย่างเป็นทางการจากสำนักข่าวและสถานีโทรทัศน์เครือข่าย CNBC
ให้เป็นผู้แทนในการวางกลยุทธ์ด้านการโฆษณาและประชาสัมพันธ์ในต่างประเทศ
ให้กับองค์กรเอกชนขนาดใหญ่ผ่านเครือข่าย CNBC และเป็นผู้แทนแต่เพียงผู้เดียวในประเทศไทย
สำหรับกลุ่มลูกค้าหน่วยงานภาครัฐและรัฐวิสาหกิจ

คณะผู้บริหารของบริษัทเป็นผู้มีชื่อเสียงในด้านวิชาการและวิชาชีพ เป็นคอลัมนิสต์
และได้รับเชิญเป็นวิทยากรในสถาบันการศึกษาของรัฐหลายแห่ง เช่น จุฬาลงกรณ์มหาวิทยาลัย
มหาวิทยาลัยมหิดล มหาวิทยาลัยธรรมศาสตร์ มหาวิทยาลัยราชภัฏสวนดุสิต เป็นต้น
และเป็นที่ปรึกษาของสมาคมธุรกิจ เช่น สมาคมอุตสาหกรรมผู้ผลิตท่อโลหะแห่งประเทศไทย เป็นต้น

คุณค่าที่สำคัญที่สุดซึ่งลูกค้าให้ความสำคัญในการเลือกใช้บริการ คือ บุคลากรที่มีคุณภาพ มีประสบการณ์
เป็นที่รู้จักยอมรับและเชื่อถือในทุกวงการ เป็นค่านิยม (Goodwill) ที่มีมูลค่าสูง
ได้รับความเชื่อถือและประเมินค่า ทำให้บริษัทสามารถประกอบธุรกิจให้เจริญเติบโตอย่างต่อเนื่อง

  3.2.5.5 แนวโน้มในอนาคตของงานที่ปรึกษาด้านการประชาสัมพันธ์

แนวโน้มของธุรกิจงานที่ปรึกษาด้านการประชาสัมพันธ์ ยังคงมีแนวโน้มการเจริญเติบโตที่ดี
จากการที่หน่วยงานต่าง ๆ
ทั้งที่เป็นภาครัฐและเอกชนหันมาให้ความสนใจในการประชาสัมพันธ์มากขึ้น
เนื่องจากการประชาสัมพันธ์ช่วยสร้างภาพพจน์ที่ดีให้กับองค์กร บริษัท ตราสินค้า หรือผลิตภัณฑ์
ประกอบกับผู้บริหารมีความเข้าใจและเห็นถึงประสิทธิภาพของการประชาสัมพันธ์มากขึ้น
ไม่ว่าจะเป็นการสร้างตราสินค้า การเปิดตัวผลิตภัณฑ์ การเปลี่ยนชื่อองค์กร การทำ Re-Branding
นอกจากนี้ การประชาสัมพันธ์ยังถูกนำมาใช้เป็นเครื่องมือในทางการตลาด
เพื่อกระตุ้นยอดขายและช่วยสร้างกระแสความนิยม
เพื่อทำให้กลุ่มเป้าหมายได้รู้จักและเกิดความเข้าใจอันดีในองค์กรและตราสินค้า
รวมทั้งช่วยสร้างความน่าเชื่อถือและภาพลักษณ์ที่ดีให้เกิดขึ้นกับองค์กรและตราสินค้า
จึงทำให้ธุรกิจประชาสัมพันธ์ได้รับความสนใจและมีแนวโน้มการเติบโตในอนาคต
จะเห็นได้จากภาครัฐและภาคธุรกิจต่าง ๆ
ได้จัดสรรงบประมาณเพื่อใช้สำหรับการประชาสัมพันธ์และส่งเสริมการตลาดมากขึ้นตามสภาวะเศรษฐกิจที่เติบโตขึ้น

นอกจากนี้ แนวโน้มของการแสดงความรับผิดชอบต่อสังคม (Corporate Social
Responsibility) กำลังได้รับความนิยม เนื่องจากประชาชนหันมาให้ความสำคัญมากขึ้น
ทำให้หน่วยงานต่าง ๆ
ทั้งภาครัฐและเอกชนต้องมีการคำนึงถึงการตอบแทนสังคมและการสร้างคุณประโยชน์ให้แก่สังคม
และเริ่มหันมาให้ความสำคัญกับการแสดงความรับผิดชอบต่อสังคมมากขึ้น
โดยจะมีการจัดสรรเงินส่วนหนึ่งเพื่อมาจัดทำกิจกรรมรวมทั้งประชาสัมพันธ์การจัดกิจกรรมต่าง ๆ
เพื่อให้สังคมได้รับรู้ ไม่ว่าจะเป็นการช่วยเหลือผู้ยากไร้ การช่วยเหลือผู้ประสบภัย การปลูกป่า
การสนับสนุนการศึกษาแก่เด็ก เป็นต้น งานประชาสัมพันธ์จึงมีความจำเป็น
ในการช่วยเผยแพร่ข้อมูลสู่สังคมและประชาชน เพื่อทำให้เกิดทัศนคติและภาพลักษณ์ที่ดีต่อองค์กร
บริษัท หรือ ตราสินค้า ดังนั้น
จะเห็นได้ว่าโอกาสในการขยายตัวของงานที่ปรึกษาด้านการประชาสัมพันธ์ยังคงมีอยู่มาก

3.3 การจัดหาผลิตภัณฑ์หรือบริการ

3.3.1 ขั้นตอนการให้บริการคำปรึกษาด้านการประชาสัมพันธ์

1.  ลูกค้าที่ประสงค์จะใช้บริการที่ปรึกษาด้านการประชาสัมพันธ์ติดต่อมายังฝ่ายการตลาดของบริษัท
    หรือฝ่ายการตลาดของบริษัทเป็นผู้ติดต่อบริษัทลูกค้า
    เพื่อแนะนำบริการและสอบถามถึงความประสงค์ในการใช้บริการของบริษัท
    โดยพนักงานจะสอบถามข้อมูลเบื้องต้นเกี่ยวกับลักษณะธุรกิจ ลักษณะของบริการที่ต้องการ
    ระยะเวลาของการใช้บริการ งบประมาณ เป็นต้น
    เพื่อนำมากำหนดกลยุทธ์การให้บริการประชาสัมพันธ์

2.  บริษัทคัดเลือกทีมงานที่เกี่ยวข้อง ซึ่งประกอบด้วย หัวหน้าทีมงาน
    พนักงานฝ่ายที่ปรึกษาด้านการประชาสัมพันธ์ เจ้าหน้าที่วางแผนด้านกลยุทธ์
    และฝ่ายกิจกรรมสนับสนุนแผนงานประชาสัมพันธ์เชิงยุทธ์ โดยในแต่ละทีม จะมีเจ้าหน้าที่จำนวน
    5-20 คน ขึ้นอยู่กับความความต้องการและขอบเขตงานของลูกค้า รูปแบบ
    หรือความซับซ้อนของงาน ระยะเวลาในการดำเนินการ และลักษณะธุรกิจ

3.  จัดให้มีการประชุมทีมงาน เพื่อศึกษาและวิเคราะห์ถึงปัจจัยและองค์ประกอบต่างๆ
    ของธุรกิจลูกค้า เช่น วัตถุประสงค์ที่ลูกค้าต้องการ ลักษณะธุรกิจ กลุ่มลูกค้าเป้าหมาย
    บริษัทคู่แข่ง จุดแข็งและจุดอ่อน เป็นต้น
    พร้อมทั้งศึกษาแนวโน้มของอุตสาหกรรมและแนวโน้มของการดำเนินธุรกิจในอนาคต

4.  ทีมงานร่วมวางแผนและกำหนดโครงร่างของการบริการ ขอบเขต รูปแบบ
    และรายละเอียดของบริการ
    ซึ่งทีมงานจะต้องมั่นใจว่ารูปแบบของการให้บริการตรงกับวัตถุประสงค์ เหมาะสมกับสถานการณ์
    และตอบสนองความต้องการของลูกค้าให้มากที่สุด

5.  ทีมงานเสนอแผนงานให้ผู้บริหารระดับผู้อำนวยการหรือสูงกว่า
    เพื่อตรวจสอบและเสนอแนะแนวคิดเพิ่มเติม
    เพื่อให้แผนงานมีความเป็นไปได้สูงและมีประสิทธิภาพสำหรับลูกค้า
    แผนงานประชาสัมพันธ์ของบริษัทที่กำหนดขึ้นจะอาศัยเครื่องมือการสื่อสารต่างๆ
    ทั้งที่เป็นการติดต่อสื่อสารกับสื่อมวลชนเพื่อเผยแพร่ข่าวสารของบริษัทไปสู่กลุ่มเป้าหมายหรือสาธารณะอีกทอดหนึ่งได้อย่างถูกต้อง
    รวดเร็ว สม่ำเสมอตามระยะเวลาที่เหมาะสม และการสื่อสารโดยตรงกับกลุ่มเป้าหมาย
    ซึ่งเครื่องมือที่ใช้ในการสื่อสาร ได้แก่ การจัดแถลงข่าวแก่สื่อมวลชน
    การจัดให้สัมภาษณ์แก่สื่อมวลชน การส่งข่าวประชาสัมพันธ์ การโฆษณา
    การจัดส่งเอกสารข้อมูลต่างๆ ให้กับสื่อมวลชน ไม่ว่าจะเป็นบทความพิเศษ (Advertorial)
    บทวิเคราะห์ที่เกี่ยวข้อง และรายงานพิเศษต่างๆ
    การจัดให้มีการร่วมรับประทานอาหารระหว่างฝ่ายบริหารกับสื่อมวลชน
    การพาสื่อมวลชนเยี่ยมชมกิจการ การจัดกิจกรรมส่งเสริมแผนงานประชาสัมพันธ์ เช่น
    งานขอบคุณลูกค้า งานสัมมนา งานประชุมทางวิชาการ รวมถึงการจัดกิจกรรมต่าง ๆ เป็นต้น

6.  บริษัทนำเสนอแผนงานทั้งหมด (Proposal) และเสนอราคาแก่ลูกค้า
    เพื่อให้ลูกค้าตัดสินใจว่าจ้าง ในกรณีที่ลูกค้ามีการแก้ไขแผนงาน บริษัทจะปรับเปลี่ยนแผนงาน
    และปรับราคาตามความต้องการของลูกค้า ในกรณีที่ลูกค้าพอใจในแผนงานแล้ว
    บริษัทจัดทำสัญญาว่าจ้างและมีการลงนามในสัญญาร่วมกันระหว่างบริษัทกับลูกค้า

7.  เจ้าหน้าที่ดูแลลูกค้าเตรียมดำเนินการตามแผนงานที่วางไว้
    เพื่อให้บรรลุวัตถุประสงค์ตามที่ลูกค้าต้องการ
    โดยมีการตรวจสอบความคืบหน้าและประสิทธิภาพในการปฏิบัติการตามแผนเพื่อให้เป็นไปตามที่ลูกค้าต้องการ

8.  หลังจากดำเนินการตามแผนงานที่วางไว้เรียบร้อยแล้ว
    ทีมงานนัดประเมินผลการทำงานและเก็บรวบรวมข้อมูล
    ข้อผิดพลาดที่เกิดขึ้นเพื่อนำไปใช้ในการแก้ไขงานครั้งต่อๆ ไป

แผนภาพแสดงขั้นตอนการให้บริการที่ปรึกษาด้านการประชาสัมพันธ์

2.  การเรียกเก็บค่าบริการ

สำหรับงานที่ปรึกษาประชาสัมพันธ์ บริษัทจะเรียกเก็บค่าบริการในรูปแบบสัญญาบริการที่ปรึกษา
ซึ่งจะคิดค่าบริการเป็นเป็นรายเดือน ทั้งนี้ อัตราค่าบริการจะแตกต่างกัน ขึ้นอยู่กับ
ขอบเขตการให้บริการ จำนวนพนักงานที่ให้บริการ ความยากง่ายของการให้บริการ
และค่าใช้จ่ายต่างๆ ในการดำเนินงาน

สำหรับงานสนับสนุนแผนงานประชาสัมพันธ์เชิงยุทธ์
ซึ่งถือเป็นบริการเพื่อสนับสนุนแผนงานประชาสัมพันธ์ที่คณะปรึกษาได้วางไว้
บริษัทจะเก็บค่าบริการของแต่ละกิจกรรม
โดยระยะเวลาของสัญญาคลอบคลุมตั้งแต่บริษัทและบริษัทลูกค้ากำหนดและตกลงรูปแบบกิจกรรมและสิ้นสุดเมื่อได้จัดกิจกรรมเสร็จสิ้นแล้ว
ทั้งนี้ อัตราค่าบริการจะแตกต่างกัน ขึ้นอยู่กับ ลักษณะและรูปแบบของกิจกรรม
ระยะเวลาของการทำจัดงาน จำนวนพนักงานที่ให้บริการ และความยากง่ายของการให้บริการ
โดยบริษัทจะเรียกเก็บค่าบริการแบ่งเป็นงวด
ซึ่งจะเรียกเก็บเงินค่ามัดจำภายหลังจากที่มีการลงนามในสัญญาว่าจ้างเรียบร้อยแล้ว
โดยปกติบริษัทจะเรียกเก็บเงินมัดจำประมาณ 30-50% เพื่อใช้เป็นค่าใช้จ่ายสำหรับดำเนินงาน
ส่วนที่เหลือจะทยอยเรียกเก็บตามความคืบหน้าของงาน และชำระงวดสุดท้ายเมื่องานเสร็จสิ้นลง

3.3.3. การว่าจ้างผู้เชี่ยวชาญเฉพาะด้านสำหรับให้บริการบางประเภท

บริษัทมีการว่าจ้างผู้เชี่ยวชาญเฉพาะด้านเพื่อให้บริการบางประเภทที่ต้องใช้อุปกรณ์ที่มีราคาสูง
เนื่องจากบริษัทไม่ต้องการแบกรับต้นทุนในการจัดหา ซ่อมบำรุง และเก็บรักษาอุปกรณ์
ซึ่งบริการดังกล่าว อาทิ การจัดทำฉาก เวที การเช่าอุปกรณ์ระบบแสง เสียง
และอุปกรณ์บางประเภท จ้างช่างภาพอิสระ จัดทำวีดีทัศน์เพื่อนำเสนอข้อมูล งานผลิตสิ่งพิมพ์
และงานผลิตโฆษณา เป็นต้น ตัวอย่างของบุคคลและบริษัทภายนอกที่บริษัทว่าจ้าง เช่น
บริษัทในกลุ่มซีเอ็ม ออร์กาไนเซอร์ จำกัด (มหาชน) บริษัท ปิโก ไทยแลนด์ จำกัด (มหาชน)
บริษัท อาร์ เอส จำกัด (มหาชน) บริษัท สปา แอ็ดเวอร์ไทซิ่ง จำกัด บริษัท พระกาฬก้าวหน้า
จำกัด บริษัท บี อินสไปร์ด จำกัด บริษัท คลิกโมชั่น จำกัด บริษัท เอ-พลัส กรุ๊ปจำกัด เป็นต้น

ในปี 2549 บริษัทมีการว่าจ้างบุคคลและผู้เชี่ยวชาญเฉพาะด้านที่สามารถเลือกใช้บริการได้ ประมาณ
5-10 ราย ในแต่ละประเภทของบริการ นอกจากนี้
บริษัทมีการจัดกลุ่มผู้เชี่ยวชาญเฉพาะด้านแต่ละบริการตามคุณภาพของงานและราคาค่าบริการ
เพื่อที่จะสามารถเลือกใช้บริการจากผู้เชี่ยวชาญเฉพาะด้านได้อย่างเหมาะสมกับแผนงานและงบประมาณ
ซึ่งบริษัทมีการว่าจ้างผู้เชี่ยวชาญเฉพาะด้านในการจัดทำฉากและเวที และระบบแสง เสียงเป็นหลัก
โดยไม่มีการว่าจ้างผู้เชี่ยวชาญรายใดรายหนึ่งเป็นพิเศษ
ซึ่งบริษัทสามารถเลือกใช้บริการจากบุคคลและผู้เชี่ยวชาญเฉพาะด้านโดยพิจารณาจากชื่อเสียงและความเชี่ยวชาญในบริการนั้นๆ
ฐานะทางการเงินที่มั่นคง คุณภาพงานตามมาตรฐานที่บริษัทกำหนด ส่งงานตรงเวลา
เพื่อให้งานที่ได้ออกมามีประสิทธิภาพและสามารถส่งงานให้กับบริษัทลูกค้าตรงตามระยะเวลาและรูปแบบที่กำหนด

3.4 งานที่ยังไม่ได้ส่งมอบ

ณ วันที่ 28 กุมภาพันธ์ 2550 บริษัทมีงานที่ยังไม่ส่งมอบ ซึ่งมีรายละเอียดดังต่อไปนี้

+-------------------------+--------+---------------+------------------+
| ประเภทของรายได้          | จำ     | มูลค่าของงาน*   | ประมาณกา         |
|                         | นวนงาน |               | รรายได้ที่รับรู้ภายในปี |
|                         |        | (ล้านบาท)      | 2550^ (ล้านบาท)   |
+-------------------------+--------+---------------+------------------+
| รายได้จากการ             | 10     | 15.53         | 7.61             |
| ให้บริการที่ปรึกษาประชาสัมพันธ์ |        |               |                  |
+-------------------------+--------+---------------+------------------+
| รายได้จากกิจกรรมสนับสน     | 12     | 77.36         | 77.36            |
| ุนแผนงานประชาสัมพันธ์เชิงยุทธ์ |        |               |                  |
+-------------------------+--------+---------------+------------------+
| รวม                     | 14     | 92.89         | 84.97            |
+-------------------------+--------+---------------+------------------+

* เป็นมูลค่างานที่ยังไม่มีการรับรู้รายได้และได้มีการลงนามในสัญญาทำธุรกิจแล้ว